
POVIJEST TRGOVIŠTA I VLASTELINSTVA 
JASTREBARSKO 


(DO UKIDANJA FEUDALNIH ODNOSA 1848. GODINE) 


Starija povijest trgovišta i vlastelinstva Jastrebarsko prikazana je samo 
u dva kraća priloga. Prvi prikaz napisao je 1881. R. Lopašić! naglašavajući da 
je to samo kraći izvod iz njegove opširnije rasprave o topogratiji i povijesti pod- 
gorske županije i jastrebarske općine.“ Nažalost, do kraja svog života (umro 1893) 
nije objavio tu raspravu. Drugi prikaz jastrebarske povijesti napisao je E. La- 
szowski3 koji je 1899. objavio i raspravu o podgorskoj županiji u kojoj je 
opširno obrađena i najstarija povijest jastrebarskog trgovišta.“ 

E. Laszowskl prikazao je 1926. sadržaj 63 dokumenta iz arhiva jastre- 
barskog trgovištaš i obradio: povijest franjevačkog samostana u Jastrebarskom: 
Iako u svojim radovima nije dublje istraživao društvene odnose, za povijest jastre- 
barskog vlastelinstva važni su i njegovi radovi o Desincu, Slavetiću# i Podgorju 
(Turnju). 

Navedena literatura poslužila je korisno i za ovaj prikaz jastrebarske 
povijesti, iako je on napisan pretežno prema neobjavljenoj građi iz Arhiva trgovišta 
Jastrebarsko i Arhiva vlastelinstva Jastrebarsko. Korištena je također građa o 
Jastrebarskom koja se nalazi u arhivima obitelji Erd&dy u Mađarskom državnom 
arhivu u Budimpešti i u Središnjem državnom arhivu Slovačke u Bratislavi. Sva 
ta građa u našem prikazu nije potpuno iskorištena, pa se on treba smatrati samo 
prilogom povijesti Jastrebarskog. : 


I 


POSTANAK TRGOVIŠTA. PRIVILEGIJA KRALJA BELE IV. 
IZ 1257. 


Gradsko naselje u Jastrebarskom, zapravo njegovi stanovnici, spominju 
se prvi put u ispravi bana Stjepana iz 1249. godine kojom se tvrđavi podgorske 
županije vraćaju otuđene zemlje. Na međi zemalja koje pripadaju podgorskoj 


1. R Lopašić, Jastrebarsko, »Vienac«, XIII, 1881, 358—365. 

2. »Po većoj raspravi o topografiji i poviesti starinske županije podgorske 
i slobodne obćine jastrebarske priobčujem našim čitateljem slijedeće crte 
ob okolici jastrebarskoj« (Vienac XIII, 1881, 359). 


3. E. Laszowski, Jastrebarsko (Jaska), »Prosvjeta«, VI, Zagreb 1898, 755—762; 
Jastrebarsko, Narodna starina XIV, 1935, br. 35, 99—105. 

4. E. Laszowski, Stara hrvatska županija podgorska (Comitatus Podgo- 
Tya), Rad JAZU 138, Zagreb 1899, 1—54 . 

5. E. Laszowski, Iz arhiva trgovišta Jastrebursko, »Vjesnik kr. državnog 
arhiva u Zagrebu«, II, 1926, 157—170, 

6. E. Laszowski, Franjevački samostan u Jastrebarskom, »Vjesnik kr. 
državnog arhiva u Zagrebu«, I, 1925, 115—156. . 

7. E. Laszowski, Povijest Desinca — Prhoća nekoć hrvatske plemenske 
općine stare županije podgorske, Zagreb 1914; Dva privilegija općine Desinec, 
»Vjesnik zemaljskog arhiva; XIV, Zagreb 1912, 114—115. 

8. E. Laszowski, Hrvatske povjesne građevine, Zagreb 1902, 99—104. 

9. Isto, 151—158. 


tvrđavi spominje se u toj ispravi »zemlja Jastrebarska« (terra Jastraburcza), a zatim 
i »forenses de Jastrabureza«. Naziv »forenses« izveden je od tada uobičajenog 
naziva za gradsko naselje koje nema kraljevske sloboštine (forum).H 

Trgovište u Jastrebarskom nastalo je, dakle, u prvoj polovici 13. stoljeća, 
vjerojatno nekoliko decenija prije dobivanja privilegije »slobodne varoši (liberae 
villae) godine 1259. 

E. Laszowski je smatrao da je Jastrebarsko prvobitno bilo selo u kojem 
su se održavali sajmovi plemenitih jobagiona podgorske tvrđave. Iako je priznavao 
da odnos jastrebarskih »forenses« prema županijskom gradu prekriva »gusta ko- 
prena«, domišljao je da su oni prvobitno neka »bolja vrst castrensa«.!? 

Trgovišta — naselja obrtnika i trgovaca — nastajala su u 18. stoljeću u 
pravilu pokraj županijskih ili vlastelinskih tvrđava (castra) kao njihova podgrađa 
ili predgrađa.'* Trgovište u Jastrebarskom bilo je izuzetak od tog pravila: nastalo 
je kao samostalno naselje, a ne kao predgrađe županijskoga grada. Castrum u 
Podgorju bio je dosta udaljen od novog naselja.!! Ali Jastrebarsko se ipak nalazi 
na području podgorske županije. God. 1257. zajedno s županijom smatra se kraljev- 
skim posjedom. 

Na molbu jastrebarskih stanovnika (hospites) kralj Bela IV. podijelio je 
12. I. 1257. Jastrebarskom povlastice (libertates) »slobodnog trgovišta« (liberae villae) 
koje su uživali stanovnici Petrinje i Samobora.!š 

Tom je kraljevom poveljom građanima . Jastrebarskog zajamčena prije 
svega osobna sloboda i slobodno raspolaganje imovinom. Svaki stanovnik trgovišta 
mogao je prodati svoju imovinu kome je god htio i odseliti se iz mjesta. Jednako 
su se tako u mjesto mogli slobodno naseljavati novi građani. Ako nije imao zako- 
nitih nasljednika, građanin je svoju imovinu mogao slobodno zavještati. 

Povelja je nadalje sadržavala osnovne odredbe o sudstvu nove općine. 
Građani su dobili pravo da slobodno izabiru svog suca (maior villae) koji će presu- 
đivati sve njihove parnice. Priziv na njegove presude mogao se podnositi jedino kra- 
ljevskom sudu. Odredbama o sudstvu kralj je zapravo izuzeo gradsku općinu ispod 
jurisdikcije lokalnih organa vlasti (župana podgorske županije i bana). Banska zalaz- 
nina, koja je ranije predstavljala teško naturalno podavanje, ograničena je u vezi 
s tim samo na pravo konačenja bana i njegove svite. 

Izabrani gradski sudac nije imao samo sudsku vlast. On je bio najviši organ 
vlasti u mjestu i predstavnik građana pred drugim vlastima. U prvoj polovici 14. sto- 
ljeća jastrebarska je općina izdavala isprave, a građani su uz suca izabirali senatore 
i sudske prisežnike (assessores).!s 

Građani su Belinom ispravom dobili pravo izbora i postavljanja svećenika 
u svom mjestu (jus patronatus). Patronatsko pravo gradske općine nad župom odi- 
gralo je važnu ulogu u povijesti trgovišta, jer je omogućavalo dosta samostalno drža- 
nje građana prema crkvi. 

Kako građani trgovišta nisu imali dovoljno zemalja, kralj je odredio da se 
trgovištu dodaju neke zemlje plemenitih jobagiona sinova Cvetkovih, Kundisovih 
sinova, Dragoslavova roda i nekih castrensa. Prirodane zemlje imale su oko tri 
kraljevska pluga (aratra, oko 500 jutara). Trgovište je dobilo i velike šume. Međe 
novoga gradskog područja opisane su u ispravi.!7 


10. T. Smičiklas, Codex diplomaticus regnorum Croatiae, Slavoniae et 
Dalmatiae (dalje: CD) IV, 403—411. 

11. Na nekim mjestima »forenses« su nazivani »hospites de foro« i »homines 
de foro«. Razliku između prvobitnog gradskog naselja »foruma« i privilegi- 
ranog trgovišta utvrdila je N. Klaić (Prilog pitanju postanka slavonskih 
varoši, »Zbornik radova Filozofskog fakulteta u Zafrebu«, 1955, 4548) 

12. E. Laszowski, Stara hrvatska županija podgorska (Comitatus Podgorya), 
Rad JAZU 138 (dalje: Laszowski, Rad 138), 1899, 23—24, 41. 

13. »Varoš je značila i znači naselje izvan zidina, podgrađe ili predgrađe«. 
»Castra su se zbog strategijske važnosti nalazila na važnim putovima, koji 
su usto bili i glavne arterije trgovačkog prometa. Zbog toga su i ta lokalna 
mjesta razmjene, kod nas i u čitavoj Evropi, nastala većinom uz castrum 
ili ispod njega« (N. Klaić, n. dj., 41, 48—49). 

14. »Castrum Podgorya« nalazio se na Špigelskom brdu kod sela Drage nedaleko 
Volavja (Laszowski, Rad 138, 14). 

15. CD V, 51—52. Jastrebarske povlastice nisu se ničim razlikovale od »liber- 
tates« koje su dobivali stanovnici sličnih naselja na kraljevskim posjedima. 
Opću analizu tih povlastica v. N. Klaić, n. dj., 58. 

16. CD IX, 257—258; E. Laszowski, Iz arhiva trgovišta Justrebarsko, »Vje- 
snik kr. državnog arhiva u Zagrebu«, II, 1926 (dalje: »VDA« II), 159. 

17. Upravo činjenica da građani 1257. dobivaju zemlje i velike šume pokazuje 
da nije točno mišljenje E. Laszowskog da je Jastrebarsko prvobitno bilo 


Poveljom iz 1257. kraljevski porez (collecta) što su ga građani ranije plaćali 
pretvoren je u stalno godišnje podavanje (»procollecta«) od 100 pensa. Građani su 
Le pobiranja mitnice za koju su morali plaćati daljih 30 pensa (»pro tributo 
jori«). 

Povelja kralja Bele iz 1257. bila je gotovo 600 godina osnovni pravni 
dokument jastrebarskog trgovišta. Sve povlastice »poveljnog oppiduma« izvirale su 
iz te povelje. Građani su se na nju pozivali kad su feudalci kršili njihova prava. Ona 
im je pomagala da očuvaju svoje sloboštine. 

Na Belinoj povelji temeljilo se i unutrašnje uređenje jastrebarske općine. 
Jastrebarski »sudec« bio je vrhovni organ vlasti u mjestu, a općina je i u 17. sto- 
ljeću nosila kitnjast naziv »plemenita Obćina, Purgari i ašešori plemenitoga i slo- 
bodnoga cesarove i kraljeve Svetlosti varoša Jastrebarsko«. 





II 


LIPOVAČKO VLASTELINSTVO 


Okićki vlastelin Ivan, sin Jaroslava, sagradio je sredinom 138. stoljeća tvr- 
đavu Lipovac na istoimenom brdu. Kralj Bela ocijenio je 3. IV. 1251. da je taj grad 
sagrađen »ad honorem et confortationem regni«, vjerojatno kao strateško uporište uz 
granicu sa slovenskim pokrajinama, i priključio novoj tvrđavi neke zemlje svoga 
vlastelinstva Bregane." Tako je građevinskim pothvatom okićkog vlastelina i kralje- 
vom darovnicom stvoreno jezgro lipovačkog vlastelinstva koje je kasnije obuhvatilo 
veći dio teritorija podgorske županije. 

God. 1283. Ivan Okićki prodao je lipovačke posjede knezu Radoslavu Ba- 
boniću koji je zatim 1293. u privatni posjed stekao i podgorsku županiju. Već u doba 
Babonića (do 1330) lipovačkom vlastelinstvu priključeni su dijelovi podgorske župa- 
nije (sela Slavetići, Gorica, Brebrovec, Dvorjani, Belčići, Reka). Manji dijelovi pod- 
gorske županije pripali su okićkom (Draganići, Cvetkovići, Stankova) i ozaljskom 
vlastelinstvu (Hrnetići, Pribići, Krašići). Novim vlastelinstvima podvrgnuti su i ple- 


selo. N. Klaić jze utrdila da se u svim slučajevima gdje su građani u pove- 
ljama dobivali oranice, livade i šume radilo o neagrarnim naseljima (n. dj. 
49), dakle, o naseljima koja nastaju naseljavanjem obrtnika i trgovaca, a ne 
pretvaranjem sela i trgovišta. 

18. CD V, 51—52; Laszowski, Rad 138, 41—43. 

19. CD IV, 441—442. : 

20. E. Laszowski, Rad 138, 29—30; Isti, Hrvatske povijesne građevine, 1, 
Zagreb 1902, 152—153. 

21. Prema R. Lopašiću neke slobode zadržali su samo Draganići, Domagovići 

meniti jobagioni bivše županije. Dio starih plemićkih rodova (generationes) pretvoren 
je već u 14. stoljeću u kmetove,?! 

Sredinom 14. stoljeća lipovačko vlastelinstvo neko je vrijeme bilo u kralje- 
vim rukama, a zatim su ga dobili plemići Rafael i Nikola Mutina (Muchina). Jelena, 
kći Ivana Mutine Lipovačkog i jedini njegovi nasljednik, prenijela je 24. III. 1442. 
lipovačke posjede na svoga muža, kneza Martina Frankopana.? God. 1455. kralj 
Ladislav potvrdio je knezu Martinu stečeno vlastelinstvo. 

Prema popisima desetine, na lipovačkim je posjedima u drugoj polovici 
15. stoljeća živjela 280—330 kmetskih obitelji.“ U popisima desetine i u ispravama 
iz 1455. i 1466. navode se na lipovačkom vlastelinstvu ova sela i naselja: 
Belčići (Belchychy) 
selo s oko 15 obitelji, 1450. posjed plemića Antuna od Belčića, a od 1470. Pavla 
Lukačića; 


Brebrovac (Brebroucz, Brebrowez) 

selo na potoku Brebernici (1249. fons Brebroucz, rivulus Brebroucz). U drugoj polovici 
15. stoljeća to je selo imalo 12—15 kuća. God. 1502. spominje se uz Brebrovac naselje 
Balyan; 

Breznik (Breznyk, Breznucza) 

god. 1249. »zemlja Breznica« u posjedu pribićkih plemića, u 15 st. naselje s nekoliko 
kuća, danas selo Breznik na potoku Stoš*)cu koji se zvao Breznica; 

Bukovec (Bukowcz) 

selo s 8—10 kuća, danas Bukovec na potvku Bukovčaku, 1249. »zemlja Bukovića« u 
posjedu pribićkih plemića. God 1458. dia tog sela posjedovali su plemići Štefanići, a 
od 1470. Lukačići iz Gornjeg Volanja; 

Celine (Na Czelyne, Czelyna) 

1450. naselje kmetova crkve sv. Ane, koje se kasnije pretvara u selo; 


Čebdin (Chebdyn) 

1249. »zemlja Chebden« u posjedu pribićkih plemenitih jobagiona na istoimenom 
potoku, u drugoj polovici 15. stoljeća naselje na širem području trgovišta s 3—5 kuća, 
danas: selo Čabdin; 

Černilovec (Chornylewa zela, Chernyloweczy, Chernowliya zela, Cherniliewecz) 
Župan podgorskih jobagiona Dragan, sin Radošev, prodao je 6. XII. 1345. jastrebarskim 
građanima svoju zemlju Černilevec koji su je pretvorili u posjed jastrebarske župne 
crkve sv. Nikole.“ Od tada pa sve do ukidanja feudalnih odnosa Černilovec je bio 
posjed jastrebarskih župnika. U 15. stoljeću imao je oko 20 kmetova; 


Desinec (Sanctus Johannes, Desyncze, Desyncz) 

Povijest Desinca prikazao je 1914. E. Laszowski." Mjesto se najprije zvalo Gouriena 
prema istoimenom potoku (1334), ali se već u 14. stoljeću naziva Sveti Ivan i Ivanec 
prema istoimenoj crkvi. U 15. stoljeću uz Sveti Ivan pojavljuje se novo naselje De- 
sinec, kojega će se ime kasnije upotrebljavati za oba naselja. Stanovnici S. Ivana 
bili su potomci plemenitih jobagiona, ali su u 14. stoljeću pretvoreni u kmetove. 
Knez Martin Frankopan oslobodio je 1466. podložnike iz Desinca kmetskih podavanja, 
ali im nije priznao plemićke slobode. Desinčani se u njegovoj ispravi nazivaju »gra- 
đani« (cives) i »sugrađani« (concives). Čini se da je knez Martin htio Desinec pre- 
tvoriti u gradsko naselje. Iako u tom nije uspio, Desiničani su još i u 16. stoljeću 
uživali neke povlastice iz njegove isprave. 


i Cvetkovići, a Krašići, Pribići, Desinići i općine do Kupe pretvorene su u 
kmetove (Vienac XIII, 1881, 359). 

22, E. Laszowski, Jasrebarsko, »Narodna starina« 35, 1935, 99—100; M. Mesić, 
Građa mojih razprava u »Radđu«, »Starine« V, 1873, 115—116. 

23. Thalloczy-Barab4s, Codex diplomaticus comitum de Frangepanibus IL, 7, 
9—10, 74. 

24. E. Laszowski, Jastrebarsko, »Narodna starina« 35, 1935, 100, 

25. Prikaz naselja na lipovačkom vlastelinstvu u drugoj polovici XV stoljeća 
izrađen je na temelju popisa crkvene desetine u Podgorju iz 1450, 1458, 1482, 
1485, 1499, 1500. i 1501. (Arhiv Hrvatske, Acta Capituli Antiqua, sv. 30, br. 3, 
2, 6, 7, 8; Acta loci credibilis, series II, 223, 229), kao i prema uvodnim 
ispravama iz 1455. i 1466. (Thalloczy-Barabas, Sodex diplomaticus comitum de 
Frangepanibus II, 9—10, 74). Neki podaci za starije razdoblje preuzeti su od 
Laszowskog, Rad 138, 3—21. 

26. CD IX, 257—258. 


27. Laszowski, Povijest Desinca — Prhoća nekoć hrvatske plemenske općine 
stare podgorske županije, Zagreb 1914, 


Knez Martin Frankopan nastojao je u Desinec naseliti nove ljude, pa je 
1466. nove naseljenike oslobodio 7 godina od svih feudalnih tereta. U želji da potakne 
proširivanje obradivih poljoprivrednih površina dopustio je stanovnicima da slobodno 
raspolažu svim zemljama koje isvore krčenjem šuma. U drugoj polovici 15. stoljeća 
crkvenu desetinu plaćalo je u Desincu dvadesetak podložnika; 
Doljani (Dolyan) 
»Zemlja Doliani« spominje se 1312. i 1315, u 15. stoljeću selo s 4—6 kuća, danas 
Dolanski jarek; 
Domgović (Domagoich, Domagowich) 
»Zemlju Domagović« (terra Domogowich) posjedovao je 1327. plemeniti jobagion Ra- 
din, sin Radomera. U 15. stoljeću u Domagoviću je obnovljena plemićka općina, ali 
su u selu živjeli i kmetovi. U popisu desetine iz 1482. upisano je pet osoba koje su 
za sebe tvrdile da su plemići, ali popisivači u to nisu bili sigurni (uz njihova su 
imena ubilježili »dicit se esse nobilem«). Taj primjer pokazuje da se plemići jedno- 
selci po načinu života nisu razlikovali od kmetova; 





»Težakinje« — sezonske radnice iz Bosiljeva »marofu« u Jaski (1890.) 


Dragovandol (Dragowandol) 

»zemlja Dragovandol« pripadala je 1249. pribićkim plemićima, od 14. st. selo na lipo- 
vačkom vlastelinstvu; 

Dravsko (Drawzko) 

naselje, spominje se nekoliko puta u drugoj polovici 15. stoljeća; 

Dvorjani (Dworyane, Dworyan) 

danas selo Ivančići, spominje se 1327. kao posjed Dworyan, a zatim i pod imenom 
»zemlja Dvorčenica« (terra Duorchenicha). God. 1450. u Dvorjanima su imali posjede 
vazalni plemići. U 16 st. stanovnici Dvorjana postali su vlastelinski slobodnjaci;? 
Goljak (Golyak) ' 

selo Golyjak ili Šipak imalo je u drugoj polovici 15. st. dvadesetak kuća; 


28. E. Laszowski, Kako su Ivančići u Dvorjanima postali »plemići« bana 
Petra Erdoda, »Vjesnik kr. državnog arhiva« VII, Zagreb 1937, 157—160. 


Hrašće (Hraztye, Razthye, Rascha) 

spominje se prvi puta 1264, današnje Hrašće kod Toplice; 

Jabučno (Jablochno, Jabuchno) 

naselje s 4—6 kuća, prestalo postojati krajem 15. stoljeća; 

Jurjevčani (Juryewchan, Juryewchany) 

u 15. stoljeću selo s desetak kmetova, naziv sela nastao prema crkvi sv. Jurja; 
Kupčina Donja Kupćchyna Inferior) 

Veći dio stanovnika Donje Kupčine činili su libertini koji nisu davali tlaku, u selu 
koje je nastalo u 15. stoljeću bilo je i kmetova; 

Kupec dol (Kwpeczdol) 

1249. »zemlja Cupuzdol« na potoku »Cupuz« (Kupečki potok), u 15. stoljeću selo s 
destak kuća; 

Lipovačka vas (Lyvowachka wesz, Lypowachka wacz) 

danas selo Lipovac, počinje se spominjati u drugoj polovici 15. stoljeća; 

Lokošin dol (Lokoshindol) 

selo na potoku Lokošindolu s desetak kmetskih kuća; 


Malunje (Maluna, Malunya) 

spominje se 1249. kao »zemlja Molona«, u 14 i 15. stoljeću ide u red većih naselja na 
lipovačkom vlastelinstvu, jedno vrijeme postoji Gornje i Donje Malunje; 
Novaki (Nowaky) 

prvi put se spominje u popisu desetine iz 1482. kao novo naselje koje pripada sučiji 
Domagović; 

Pavlovčan (Paulouchane, Pawlowchan) ; 

selo Pavlovčan pripadalo širem području trgovišta Jastrebarsko (villa Paulouchane 
pertinet ad Jaztrabarzka). God. 1423. plemić Juraj Rakički darovao je svoje posjede 
u Pavlovčanu koje su njegovi pređi dobili od »plemenitoga opiduma jastrebarskoga« 
crkva sv. Nikole u Jastrebarskom i sv. Pavle u Pavlovčanu.2 God. 1450. u registar 
crkvene desetine upisani su Veliki i Mali Pavlovčani; 

Prhoć (Perhoche) 

manje naselje nedaleko Desinca; 


Prilipje (Prilepi, Prilypye) 
Selo Prilipi s crkvom sv. Jurja spominje se prvi puta 1334. godine. U 15. st. išlo je 
u red većih sela na vlastelinstvu (15—20 kuća); 


Prodin dal (Brodyndol, Prodyndol) 
u 15. stoljeću selo s $—10 kuća; 


Rastok (Razthok, Razthoke) 

danas Rastoki kod Slavetića. »Zemlja Raztoca« prvi put se spominje 1283 godine. U 
15. st. je manje naselje, koje je kasnije priključeno Oršićevim posjedima u Slavetiću; 
Reka 

selo na istoimenom potoku. U 15. stoljeću pripada među najveća sela na vlastelinstvu. 
U nekoliko registara desetine ubilježena su sela Gornja i Donja Reka; 


Slavetić (Sclavethych, Sclavethychy, Zlawethychy) 

»Selo Slavetić« (villa Slauetiz) prvi put se spominje 1249. godine. Sredinom 15. 
stoljeća u Slavetiću je bilo dvadesetak kuća. Knez Martin Frankopan darovao je 5. 
IX. 1463 »posjed ili selo« Slavetić plemiću Fabijanu Dragatiću od Otoka.9 Nakon 
Fabijanove smrti Matijaš Korvin je 1487. Slavetić poklonio Petru Horvatu Oršiću. 
Njegovi su nasljednici u 16. stoljeću oko tog sela organizirali dosta veliko vlaste- 
linstvo;s! 


Toplica (Thoplicha) ; 
zemlja pribićkih plemića Toplica (1249) uključena je 1284. u lipovačko vlastelinstvo. 
Od 15. st. u Toplici je imao kmetove i posjede jastrebarskih župnik; 

Vlaškovec (Laskowcz, Wlaskowez) 

spominje se prvi puta 1284, u 15. st. manje naselje; 


29. Šurmin, Acta croatica, 123—125. 
30. Thalloczy-Barabas, Codex diplomaticus comitum de Frangepanibus II, 538—57. 
31. Laszowski, Hrvatske povijesne građevine, Zagreb 1902, 99—104. 


Volavje (Wolawlya, Volaula) 

»Volaula« se 1334. spominje kao naselje sa crkvom. Na istom mjestu 1263. bilo je 
naselje Podgoria. U 15. stoljeću pojavljuju se sela Gornje Volavje (Wolawlya Superior) 
i Donje Volavje (Wolawlya Inferior). Starije je selo Gornje Volavje, na mjestu neka- 
dašnjeg Podgorja. God. 1470. Martin Frankopan poklonio je svom službeniku Pavlu 
Lukačiću Gornje Volavje s »kaštelom ili turnjem Podgorje«. Prema tome kaštelu 
plemićki posjed oko Gornjeg Volavja prozvan je u 16. stoljeću Turanj; 
Zdihovo 

selo na širem području jastrebarskog trgovišta (u ispravi iz 1346. »in territorio et 
pertinentiis oppidi Jaztrebarzka«). 


IH 
POLOŽAJ KMETOVA U DRUGOJ POLOVICI 15. STOLJEĆA 


Prve podrobnije podatke o položaju zavisnih seljaka na lipovačkim posje- 
dima sadržavaju fragmenti urbara# i popisi crkvene desetinne iz druge polovice 15. 
stoljeća.“ Ti izvori pokazuju da su kmetovi morali svom vlastelinu davati različite 
novčane i naturalne daće i obavljati tlaku na njegovim poljima. Dio feudalne rente 
— crkvenu desetinu — pobirao je na lipovačkim posjedima Zagrebački kaptol. Povrh 
svega, kmetovi su plaćali kraljevski porez koji je u doba kralja Matijaša Korvina 
reformiran i povećan. 

U sistemu feudalnog izrabljivanja pojedine vrste podavanja nisu imale 
jednaku važnost i težinu. Feudalno izrabljivanje bilo je u pravilu usredotočeno na 
jedan oblik feudalne rente. Koncentracija izrabljivanja na određeni oblik feudalne 
rente imala je presudan utjecaj na položaj kmetova. Zbog svega toga pokušat ćemo 
na temelju spomenutih izvora prikazati strukturu feudalne rente. na lipovačkom 
vlastelinstvu i odrediti težište feudalnog izrabljivanja u to doba. 

Naturalna podavanja na lipovačkom vlastelinstvu razlikovala su se po 
pojedinim seoskim općinama. U seoskim općinama Volavje i Provinciji svako kmet- 
sko selište davalo je godišnje 8 kvarti pšenice, 8 kvarti zobi.i 8 kvarti prosa, dok u 
nekoliko sela kmetovi uopće nisu davali selišne žitarice. Prema sumarnim podacima 
svaki je kmet u prosjeku davao 1,5 kvarti pšenice, 1,5 kvarti zobi i 1,5 kvarti prosa. 
Ta podavanja nisu predstavljala veliko opterećenje. 

Lipovački kmetovi morali su i u drugoj polovici 15. stoljeća davati razli- 
čite namirnice, koje su se nazivale darovi (munera). Svako selište u seoskoj općini 
Volavje davalo je godišnje vlastelinu 13 pilića, 4 pogače i 1 kopuna. U sučiji Brebro- 
vec »darovi« su se morali davati četiri puta godišnje: o Martinju, Božiću, Pokladama 
i Jurjevu. Svako selište u toj sučiji moralo je vlastelinu »darovati« 1 kruh, 1 pile, 
4 pogače i 1 kopuna. Svaki kmet iz seoske općine Podgorje morao je »darovati« čak 
12 pilića, 2 kopuna, 1 kokoš, 4 kruha, svako deseto janje i 2 mjere zobi zvane 
»brevno«. Vlastelinstvo je svake godine dobivalo 106 kopuna, 341 pile i 348 pogača. 

Napose treba upozoriti na kolektivne »darove« što su ih morale davati 
seoske općine kao zajednice. Općina Volavje morala je svake godine dati »dvije debele 
svinje za kuhinju« vlastelina. »Dvije debele svinje« »darivala« je i općina Desinec. 
Općina Provincija prvobitno je davala »stoke za kuhinju koliko je bilo potrebno«. 
Ali to je kolektivno podavanje u drugoj polovici 15. st. pretvoreno u individualnu 
novčanu daću od 20 solida po selištu. Kolektivni darovi pretvoreni su u novčanu 
daću također i u općinama Podgorje i Hrnetić. U Podgorju je svako selište plaćalo 
vlastelinstvu 20, a u Hrnetiću 12 solida »za govedinu« (pro carnes bovinas). 

Naturalna podavanja na lipovačkom vlastelinstvu vrijedila su u novcu 
70—90 forinti. 

Radna renta lipovačkih kmetova određena je u urbaru iz druge polovice 
15. stoljeća kao kumulativna obveza posebno za svaku seosku općinu. Podložnici iz 
općina Volavje i Desinec morali su »s drugim općinama raditi za vlastelinstvo kad 


32. Isto, 151—158. 

33. Mađarski državni arhiv u Budimpešti, Diplomatikai levćitar, br. 35.005, 
35.014k; urbari nisu datirani ,nastali su najvjerojatnije u doba kraljevske 
uprave lipovačkim posjedima (1479—1490), a svakako poslije smrti Martina 
Frankopana 1479, jer se na jednom mjestu spominje da su kmetovi samo 
»tempore comitis Martini« morali davati neke darove. 

34, »Regesta decimarum  cultelli Podgoria« (Arhiv Hrvatske, Kaptolski arhiv 
u Zagrebu, Acta Capituli Antiqua, sv. 30, br. 2, 3, 6, 7; Acta Loci credibilis, 
series II, br. 228, 229). 


god je potrebno«. Kmetovi iz Volavja morali su povrh toga »dva vinograda dva puta 
okopati, oberbati i otpremiti vino«, a svaki je kmet za vlastelinske vinograde trebao 
izraditi 100 komada kolaca. Seoska općina Podgoje morala je također obrađivati dva- 
vlastelinska vinograda. Jedino su kmetovi u Provinciji imali djelomično individuali- 
ziranu tlaku. Svaki jaram volova iz te općine morao je orati četiri dana za pšenicu 
i četiri dana za zob, a svaki kmet tri dana kositi i sakupljati vlastelinsko sijeno. 
U nekoliko seljačkih općina svako je selište moralo dopremati vlastelinu po dva 
voza drva. 

Navedeni podaci pokazuju da je radna renta u drugoj polovici 15. stoljeća 
u većini sela lipovačkog vlastelinstva bila kolektivni teret. Seljaci iz pojedinih općina 
morali su obrađivati određene vinograde i polja. Konkretne radne obveze za obradu 
tih poljoprivrednih površina seljaci su između sebe sami raspoređivali. U neokliko 
općina radne su obveze bile propisane vrlo neodređeno: »moraju raditi koliko je 
potrebno«, »moraju pomagati drugim seoskim općinama koliko god je potrebno«. 

Može se učiniti da su te odredbe omogućavale vlastelinu da tlaku povećava 
prema vlastitom nahođenju, odnosno da proširuje polja i vinograde koje su kmetovi 
morali obrađivati. Ali ipak tako nije bilo. Vlastelin u 15. stoljeću nije nastojao pove- 
ćavati poljoprivredne površine koje se obrađuju u njegovoj režiji kmetskom tlakom. 

Uopćene odredbe o tlaci u lipovačkom urbaru pokazuju zapravo da je radna 
renta imala sporedno značenje u izrabljivanju zavisnih seljaka. 

Kmetovi lipovačkog vlastelinstva plaćali su u drugoj polovici 15. stoljeća 
visoku redovitu novčanu daću — zemljarinu (selišni novčani činž) koja se određi- 
vala prema veličini selišta. Svako selište u seoskim općinama Podgorju i Volavju 
plaćalo je godišnje 2 forinte: 1 forintu jurjevšćine i 1 forintu martivšćine. Deset 
kmetova iz općine Novaki plaćalo je od svakog selišta 60 denara, dok je ostalih pet 
davalo svake godine 2,5 forinte. Kmetovi iz Goljaka plaćali su od svojih nevelikih 
posjeda 50 solida jurjevšćine i 20 solida kunovine. Selišna novčana daća u Brebrovcu 
je bila kolektivno podavanje: čitavo selo moralo je platiti 18 libri. U Vranov-dolu 
svako je selište godišnje plaćalo i 1 forintu redovite daće i 20 denara suljevine. 

Navedeni podaci pokazuju da su se i novčane daće razlikovale od sučije 
do sučije, ali se ipak vidi da su općenito bile vrlo visoke. Lipovačko je vlastelinstvo 
putem novčanih daća godišnje dobivalo više od 140 forinti. 

Prema sačuvanim popisima crkvene desetine za podgorski desetinski kotar 
(cultellus Podgorya), na lipovačkom vlastelinstvu je u 15. stoljeću veoma razvijeno 
vinogradarstvo. God. 1450. popisano je npr. u selima Slavetiću i Brebrovcu 30 mjera 
(capetia) desetine žitarica i 158 vedara desetine vina. Kako je ponisanom desetinom 
iskazan tek približno deseti dio stvarne seljačke proizvodnje i kako je cijena mjere 
žitarica (pšenice i raži) obično bila jednaka cijeni vedra vina, može se zaključiti da 
je proizvodnja vina u ta dva sela vrijedila oko 5 puta više od proizvodnje žitarica. 
Slično je bilo i u drugim selima lipovačkog vlastelinstva. 

Od 332 kmeta upisana u registru desetine za 1482. godinu vinograde nije 
imalo samo njih 108. Seljaci koji su posjedovali vinograde trebali su dati 2130 vedara 
desetine vina ili u prosjeku svaki oko 9,5 vedara. Bilo je, međutim, pedesetak bogatih 
seljaka s desetinom preko 20 vedara. 

Na vinogradarskim vlastelinstvima, kao što je bilo lipovačko, važan izvor 
prihoda zemaljske gospode činile su feudalne daće, nametnute seljačkim vinogra- 
dima. Glavna vinska daća bila je gornica (jus montanum) koja se određivala prema 
veličini kmetskog vinograda. Čini se da se ta daća na lipovačkim posjedima nakon 
smrti Martina Frankopana (1479) pobirala prilično neredovito. Sastavljači urbara 
zapisali su: »Govori se da gornica daje oko 1000 vedara, ali ni jedan od sudaca ne 
želi reći istinu, dok neki i ne znaju koliko stvarno iznosi.« Svaki seljački vinograd 
morao je povrh gornice dati vlastelinu za vrijeme berbe još i jednog kopuna. 


Naprijed je spomenuto da je crkvenu desetinu na lipovačkom vlastelinstvu 
pobirao Zagrebački kaptol. Kmetovi su zagrebačkim kanonicima morali davati dese- 
tinu pšenice, raži, prosa, vina i sitne stoke. Crkva je u 15. stoljeću gotovo na svim 
vlastelinstvima desetinu pretvorila u novčanu daću. Predstavnici Zagrebačkoga kap- 
tola obavljali su na lipovačkim posjedima desetinjanje i popisivali deseti dio kmet- 
skog uroda. Za taj dio svog uroda kmetovi su zatim plaćali određeni iznos u novcu 
(za vedro vina ili mjeru žitarica 6—7 denara). Kmetovi lipovačkog vlastelinstva pla- 
ćali su na ime desetine ogdišnje 130-—150 forinti. 

Ako se usporede sva podavanja lipovačkih kmetova, mora se konstatirati 
da je težište feudalne eksploatacije na lipovačkom vlastelinstvu bilo na novčanim 
podavanjima. Porast značenja novčane rente povezan je s jačanjem robno-novčanih 

odnosa na selu. Ti su odnosi na lipovačkom vlastelinstvu s razvijenim vinogradar- 
stvom vjerojatno bili razvijeniji nego u krajevima s tradicionalnom zemljoradnjom. 

Sistem feudalnog izrabljivanja s težištem na novčanoj renti odražavao se 
i u položaju kmetova. Vlastelin je bio zainteresiran za pritjecanje novčanih podavanja, 
a za to mu nije trebao kruti feudalni režim. Seljaci su mogli uživati dosta široke 
slobode. Na lipovačkom vlastelinsivu npr. sva važnija pitanja odnosa između feu- 
dalne gospode i kmetova regulirale su seoske općine kao zajednice samih seljaka. 


IV 
JASTREBARSKO TRGOVIŠTE U 14. I 15. STOLJEĆU 


Propadanje podgorske županije utjecalo je i na položaj jastrebarskog trgo- 
višta, iako je u novostvoreno lipovačko vlastelinstvo uključeno tek krajem 14. stoljeća. 

Od 1293. do 1330. Jastrebarsko je bilo u posjedu knezova Babonića, a zatim 
ponovo pod kraljevom vlašću. Prelazak pod kraljevu upravu omogućio je polet trgo- 
višta. Sredinom 14. stoljeća građani su izabirali senatore i svoje mjesto nazivali »grad 
ili trgovište« (civitas seu oppidum).3* Upravo tada građani stvaraju zakladne posjede 
jastrebarske župne crkve u Černilovcu i crkve sv. Duha u Zdihovu.s 

Nisu sačuvani dokumenti o tome kako je Jastrebarsko u drugoj polovici 
14. stoljeća došlo u privatni posjed meštra Franje Bernardova iz Budima. Čini se 
da je meštar Franjo osim trgovišta posjedovao i njegovu širu okolicu. Poznato je, 
međutim, da je on 1394. Jastrebarsko prodao lipovačkom vlastelinu Ivanu Mutini.*7 

Ivan Mutina uključio je Jastrebarsko u sastav svog lipovačkog vlastelinstva. 
Prelazak pod vlast privatnih feudalaca izmijenio položaj trgovišta i njegovih sta- 
novnika. Već je prvi vlastelin najvjerojatnije nad mjestom ostvarivao vlast koja je 
prema povelji iz 1257. pripadala kralju. Njemu su građani morali plaćati i kraljevske 
daće »collectu« i »tributum Jfori«. On je preuzeo i kraljevska prava u sudstvu. Kako 
pokazuju obračuni, trgovište je 80-ih godina 15. stoljeća plaćalo vlastelinstvu 100 
libri, a svaki je građanin o Božiću davao jedno pile i dva kruha. Sve su te promjene 
pretvorile jastrebarske građane u podložnike vlastelinstva, ali njihov se položaj ipak 
nije pogoršavao sve dok su feudalci bili zainteresirani za razvoj gradskih naselja. 

Jastrebarsko je bilo jedino gradsko naselje na lipovačkom vlastelinstvu, 
jer lipovačka tvrđava nije imala svoje podgrađe. 

Nakon smrti kneza Martina Frankopana (1479) Jastrebarsko je treći pui 
došlo pod neposrednu vlast kralja. Građani su u 17. stoljeću počeli pokazivati povelju 
kralja Matije Korvina kojom je 1478. njihova općina dobila nove povlastice (pravo 
mača, pravo održavanja četiri sajma). FE. Laszowski je utvrdio da je ta isprava 
grubi falsifikat. 

Ali iako kralj Matija Korvin nije proširivao gradske povlastice, nastojao je 
da se ne okrnjuju one iz privilegije kralja Bele IV, koju je i sam potvrdio. Kad su 
se 1480. građani potužili da im službenici lipovačkog vlastelinstva pokušavaju namet- 
nuti neke nove terete, naredio je svojim kaštelanima da se u odnosu prema njima 
strogo pridržavaju povelje kralja Bele.“ ; 


v 


POSTANAK JASTREBARSKOG VLASTELINSTVA 
TRGOVIŠTE U 16. STOLJEĆU 


Preseljavanjem sjedišta lipovačkog vlastelinstva u Jastrebarsko na početku 
16. stoljeća započelo je novo razdoblje u povijesti jastrebarskog trgovišta. 

Prema tužbi jastrebarskog suca Jurja Mirinića iz 1502, lipovački vlastelin 
Ivaniš Korvin silom je zauzeo gradski drveni kaštel, porušio ga i zatim na zemlji 
građanina Martina Domitrovića dao sagraditi svoj kaštel. Laszowski je smatrao da 





35. CD X, 537. 

36. CD XI, 257—258, VDA_TI, 159. 

37. Laszowski, Jestrebarsko, »Narodna starina« 35, 1935, 99. 

38. »Item circa festum Martini obligantur omnes dare 100 libras, hoc facit 
florenos 15 et 50 solidos marketos« (Mađarski državni arhiv, Budimpešti, 
Diplomatikai levćtar, br. 35005) 

39. Laszowski, Iz arhiva trgovišta Jastrebarsko, »VDA« II, 1926, 160—161. 

40. Isto, 161. 


je ta tužba falsificirani dokument.“ Falsifikat je također i tužba suca Mihajla Mar- 
kovića iz 1519. kojom se na isti način objašnjava postanak jastrebarskog kaštela.? 

U inventaru kraljevskih tvrđava, koji smo nedavno pronašli u Mađarskom 
državnom arhivu u Budimpešti, zapisano je da je kaštel u Jastrebarskom sagradio 
ban Matija Gereb (1483—1489) dok je upravljao kraljevskim posjedima u Slavoniji. 
Prema tom dokumentu »gospodin Matija Gereb je pokraj trgovišta Jastrebarsko iz 
temelja sagradio novi kaštel s gradskim vratima i jednim zidanim tornjem iznad 
vrata«. Kaštel je opisan kao prostrana građevina: u gornjem dijelu nalazile su se 
tri velike prostorije, a u prizemlju dvije prikladne za pivnice (»pro cellariis aptas«). 
Uz kaštel je podignuto nekoliko gospodarskih zgrada ,a okruživao ga je opkop napu- 
njen vodom. 

Gradnjom toga kaštela započelo je preseljavanje uprave lipovačkog vla- 
stelinstva u Jastrebarsko. U doba Matije Gereba dio vlastelinske uprave nalazio se 
još u Lipovcu, ali već početkom 16. stoljeća lipovačka je tvrđava potpuno napuštena, 
a njeni posjedi sve se češće nazivaju jastrebarsko vlastelinstvo (dominium Jaztre- 
barzka). 

Početkom 16. stoljeća lipovačko-jastrebarski posjedi dobili su i nove feu- 
dalne gospodare. Ivaniš Korvin je 9. III. 1502. te posjede darovao svojim oficirima 
Ladislavu i Tomi Peth& de Gerze, mađarskim plemićima i posjednicima vlastelinstava 
Bele i Ivanca u Hrvatskom zagorju.“ Pethči su lipovačko-jastrebarske posjede držali 
samo do 1519. godine. Ugovorom od 9. VI. 1519. zamijenili su ih s kardinalom Tomom 
Bakačem Erdčdyjem za neke posjede u Ugarskoj. Kardinal Bakač već je posjedovao 
susjedno okićko i želinsko vlastelinstvo. 

Tomo Bakač Erdčdy i njegovi nećaci službeno su uvedeni u posjed jastre- 
barskog vlastelinstva 28. IX. 1519.#5 Njegovi su potomci bili feudalni gospodari Ja- 
strebarskog sve do ukidanja feudalnih odnosa. 

R. Lopašić i E. Laszowski smatrali su da su odnosi između trgovišta Ja- 
strebarsko i vlastelinstva u 16. stoljeću bili gotovo idilični. Ban Petar Erdčdy (1567) 
bio je kao vlastelin, po Laszowskom, »najbolji prema građaninu.«# Teški sukobi 
između vlastelinstva i trgovišta doista su započeli tek u 17. stoljeću, ali njihovi se 
odnosi ni u 16. stoljeću nisu temeljili na dobroti vlastelina. 

Jastrebarski su građani u 16. stoljeću bili pokorni podložnici Erdčdyjevaca. 
Redovito su plaćali novčanu daću i ugovoreni iznos za gradsku mitnicu. Nisu pružali 
ctpor pobiranju desetine koju je vlastelin zakupio od crkve. Pod tim uvjetima vla- 
stelin nije smatrao potrebnim da se miješa u unutrašnju autonomiju trgovišta. Šta- 
više, 1539. potvrdio je općini pravo najvišeg sudstva (jus gladii)," a 1563. ukinuo 
novčanu daću i dopustio da se održavaju tri sajma uz obvezu građanima da u mjestu 
otvore gostionice (commoda diversoria) u kojima će se prodavati vlastelinsko vino.# 


VI 


POGORŠANJE POLOŽAJA ZAVISNIH SELJAKA 
U 16. STOLJEĆU : 


U gospodarskom razvoju jastrebarskog vlastelinstva započele su početkom 
16. stoljeća djelovati tendencije koje su dovele do pogoršavanja položaja zavisnih 
seljaka i zaoštravanja njihovih sukoba s feudalnom gospodom. 

U prvim decenijima 16. stoljeća na vlastelinstvu se iz godine u godinu 
smanjivao broj podložnika. U popisu poreza za 1507. ubilježeno je da je na jestre- 
barskom vlastelinstvu nedavno opustošeno 20 kuća (domus noviter desertae), što je 
činilo 9,9% poreznih jedinica (dimova) na tim posjedima. Iste je godine 10% jastre- 
barskih podložnika bilo toliko siromašno da nije imalo čime platiti porez.#? God. 1517. 
na jastrebarskim posjedima bilo je samo 115 ili 58,97% dimova koji mogu platiti 
porez, 46 ili 23,75% dimova držali su seljaci koji nisu mogli platiti porez; dok je 
32 ili 17,45% seljačkih posjeda bilo potpuno pusto. Navedena seljačka imanja opu- 


41. Isto, 163; Arhiv JAZU, Diplomata XXI-46. 

42, »VDA« II, 163. " * 
43. Mađarski državni arhiv u Budimpešti, Diplomatikai levćlt4r, br. 26.235. 
44. Arhiv Hrvatske, Neoregastrata acta, sv. 61, br. 28; sv. 1603, br. 39. 

45. Isto, sv. 61, br. 28; VDA TII, 164. 

46. E. Laszowski, »Narodna starina« 35, 1935, 101. 

47. VDA II, 164. 

48. Isto, 166—167. 

49. Mađarski državni arhiv u Budimpešti, Diplomatikai levćitdr, br. 104.184. 

stjela su odlaskom seljaka zbog gladi (16 dimova — exierunt propter famem) i ma- 
sovnim umiranjem od gladi (18 dimova — per mortem deserti hoc anno ibidem).? 

God. 1520. veoma siromašni seljaci držali su na Jastrebarskom 29 dimova. 
Te je godine vlastelinstvo opljačkao Bernardin Frankopan tako da je pustim seli- 
štima od ranije dodano još 47. Porez je moglo platiti. samo 85 dimova.5t 

Od 1507. do 1520. smanjio se na jastrebarskom vlastelinstvu broj dimova 
koji plaćaju porez od 126 na 85. 

Sredinom 16. stoljeća na vlastelinstvu je zaustavljeno smanjivanje stanov- 
ništva. Štaviše, broj podložnika počeo se u drugoj polovici 16. stoljeća i povećavati, 
iako je vlastelinstvo imalo samo 90—100 poreznih dimova. Broj dimova nije se osjetno 
povećao, jer su se istodobno s porastom stanovništva iz vlastelinstva izdvajali brojni 
plemićki posjedi. 





»Težaki« — radnici-seljaci iz sela Črnilovca, nekad kmetovi na gospoštiji 
Jastrebarsko (1890.) 


Još u drugoj polovici 15. stoljeću od lipovačkog vlastelinstva odvojeni su 
posjedi Slavetić (posjed obitelji Oršić, 6—7 dimova) i Gornje Volavje 
(Turanj). U drugoj polovici 16. stoljeća nastali su plemićki posjedi .Bariše Bartako- 
vića, Andrije Čonke i Matije Čeha u Donjem Volavju (4—6 dimova), obitelji 
Doljanski u Doljanima (i—2 dima), Sebastijana i Petra Kerekeša u Reci (6—7 
dimova) i nekoliko manjih plemićkih posjeda u Domagoviću. 

God. 1598. na jastrebarskom vlastelinstvu živjelo je 268 obitelji kmetova 
i slobodnjaka. Od toga broja 40 ili 14,92% kemtova i želira pripadalo je župnim 
crkvama sv. Nikole iz Jastrebaskog, sv. Jurja u Jurjevčanu, crkvi sv. Leonarda i 
crkvi sv. Ane. Vlastelin je u neposrednom vlasništvu imao samo 188 podložnika 
(70, 16%), dok su 40 kmetova (14, 92) držali njegovi službenici (servitores). Na vla- 
stelinstvu je nadalje stanovala i 21 obitelj plemića jednoselaca (nobiles unius sessio- 
nis).5% 


50. Isto, br. 104.304. 

51. Isto, br. 104.399. e 

52. Podaci o stanovništvu u drugoj polovici XVI. stoljeća uzeti su iz rukopisne 
knjige Conscriptiones dicarum (Tomus I) u Arhivu Hrvatske. 

O pogoršavanju položaja zavisnih seljaka u 16. stoljeću pisao sam u više 
navrata i došao do zaključka da se položaj seljaka pogoršavao zbog povećanja natu- 
ralne rente i njihova potiskivanja iz trgovine poljoprivrednim proizvodima. - 


Iako nema dovoljno izvora da se upoznaju sve pojedinosti, može se utvrditi 
da su to i na jastrebarskom vlastelinstvu glavni uzroci pogoršavanja položaja seljaka 
u 16. stoljeću. : 


Naprijed je istaknuto da se crkvena desetina u 15. stoljeću plaćala u novcu. 
Novčani ekvivalent za desetinu bio je stalan, iako su u 16. stoljeću cijene poljopri- 
vrednih proizvoda stalno rasle. Relativna nepromjenljivost novčanog ekvivalenta 
desetine dovela je do toga da se opterećonst kmetova desetinskim daćama smanjivala. 
Kmetovi su sredinom 16. stoljeća zapravo plaćali samo neznatan dio stvarne (tržišne) 
vrijednosti desetog dijela svoje proizvodnje. 


Upravo su zbog toga pobiranje desetine počeli odcrkve preotimati feudalci 
i pretvarati desetinske daće iz novčanih u naturalne. Feudalna gospoda uvidjela su 
da se poljoprivredni proizvodi mogu dobro prodavati pa su se i sama počela baviti 
trgovinom. Proizvode za tu trgovinu dobivali su povećavanjem naturalnih daća, od- 
nosno pretvaranjem desetine iz novčanog u naturalna podavanja. Tom promjenom 
opterećenje seljaka desetinom povećavalo se nekoliko puta. 


Jastrebarski vlastelin Petar Erdč&dy prvi put je 1548. uzurpirao crkvenu 
desetinu. Zagrebački su kanonici uzalud protestirali i podnosili tužbe kralju.5“ Pobi- 
ranje desetinskih daća Erd&dy više nije htio vratiti crkvi. Kanonici su na kraju 
1550. morali pristati na sporazum po kojem Petar Erdčody za 75 forinti dobiva u 
zakup pobiranje desetine na jastrebarskim posjedima.## Sporazumi o zakupu obnav- 
ljani su 1557. i 1560, kad je iznos zakupa povećan na 90 forinti Kad su 1572. kano- 
nici pokušali ponovo sami pobirati desetinu, tome se energično usprotivila udovica 
bana Petra Erdčdyja; Barbara Alapić." Na kraju 16. i u 17. stoljeću Erdčdyjevci su 
gotovo neprekidno pobiranje crkvene desetine imali u zakupu, tako da su se crkvene 
desetinske daće pretvorile u vlastelinska podavanja.#s 


e Na jastrebarskim posjedima desetina žitarica nije davala velike prihode. 
vlastelin je 1605. desetinom dobio samo 15,62% svojih prihoda pšenice, oko 15% pri- 
hoda raži i 20% prihoda hajdine. Na tom vinogradarskom vlastelinstvu najveću važ- 
nost i vrijednost imala je desetina vina. : 


E Desetina vina sakupljena 1605. (1221 vedro) činila je 53,38% vlastelinskih 
prihoda vina. Te se godine vedro vina prodavalo po 80 denara, tako da je desetinsko 
vino vrijedilo 976 forinti, dok je destina žitarica mogla vrijediti 150-—200 forinti. 
Vlastelin je zagrebačkim kanonicima za zakup desetine plaćao samo 80—90 forinti. 
Prema tome, ubiranjem desetine u naturi on je ostvarivao prihod vrijedan od oko 
1000 forinti. ' 

. Druga vinska daća — gornica — tagođer je postala izvor velikih prihoda. 
God. 1605. vlastelinstvo je sakupilo 830 vedara gornice. Ukupna vrijednost desetine 
vina i gornice iznosila je te godine 1640. forinti. Novčana renta, koja je u 15. stoljeću 
bila glavni vlastelinov prihod, 1605. iznosila je samo 76. forinti.3? 


Osim povećavanja naturalne rente, položaj jastrebarskih kmetova pogor- 
šavalo je uspostavljanje monopola feudalne gospode u trgovini i uvođenje feudalnog 
prava prvokupa na viškove seljačke proizvodnje. Kao dobri vinogradari, jastrebarski 
seljaci proizvodili su dosta vina za prodaju. Sredinom 16. stoljeća prodaju seljačkog 
vina počele su otežavati nove mitničke i tridesetničke takse. Za proizvode koje su 
vozili radi prodaje u Dubovac, i kasnije u Karlovac, seljaci su morali na Kupi plaćati 
triđdesetnicu. 


53. J. Adamček, Uzroci i program seljačke bune 1573, »Radovi Instituta za 
hrvatsku povijest Sveučilišta u Zagrebu«, V, 1973, 63. 


54. E. Laszowski, Monumenta Habsburgica III, 315. 

55. AH, Kaptolski arhiv u Zagrebu, Acta Capituli Antiqua, sv. 12, br. 23. 
56. Isto, sv. 13, br. 40, 41. _ 

57. Isto, sv. 14, br. 25. 

58. Isto, sv. 13, br. 49, 50; sv. 14, br. 5—21. 


59. Izračunato prema »Regestum universalium introituum et erituum pertinen- 
tiarum arcis Jazka et lypowecz tam frumenti quam vini ac etiam pecunia- 
rum« od 5. III. 1605. do 5. III. 1606. (Mađarski državni arhiv u Budimpešti, 
Erdčdy csalad, Series C, Fasc. 1, nro 40). 


12 


VII 
SELJAČKE BUNE U 16. STOLJEĆU 


Zbog povećavanja naturalne rente i drugih feudalnih tereta, te zbog poti- 
skivanja seljaka iz trgovine poljoprivrednim proizvodima na mnogim vlastelinstvima 
u Hrvatskoj dolazi u 16. stoljeću do zaoštravanja klasne borbe i do otvorenih seljač- 
kih buna. 


Važnu ulogu u borbi protiv povećanog feudalnog pritiska na jastrebarskom 
i okićkom vlastelinstvu imale su plemićke općine u Draganiću, Domagoviću, Cvetko- 
viću i Stankovoj. Te su općine u 16. stoljeću pružale otpor brojnim nastojanjima vla- 
stelina da im poveća feudalne terete i da ih oduzimanjem plamićkih povlastica pre- 
tvori u kmetove. Iako ta borba nije imala antifeudalni karakter, nije se strogo lučila 
od borbe što su je vodili kmetovi. Veći dio plemići iz tih općina (tzv. jednoselci) 
razlikovao se od kmetova jedino po tome što su snosili manju feudalnu rentu i 
uživali osobnu slobodu. 

U doba banovanja Nikole Zrinskog, i to između 1550. i 1556, plemići iz 
Draganića i Domagovića podigli su prvu veću bunu zbog nametanja novih feudalnih 
tereta. Vlastelin Petar Erdčdy nije tu pobunu mogao ugušiti vlastitim oružanim sna- 
gama pa se obratio za pomoć banu. Ban je doveo 200 konjanika s kojima su Draganići 
nemilosrdno opljačkani. Kad su Domagovićani vidjeli tu siinu vojsku, došli su pred 
vlastelina i izrazili punu pokornost. Ali vlastelin i ban opljačkali su i njihovo selo. 

I nakon surovog ugušivanja prve njihove bune plemići iz Draganića i Do- 
magovića nisu prestali pružati otpor gaženju svojih povlastica. Bunili su se još neko- 
liko puta, a sudjelovali su i u velikoj seljačkoj buni 1573. godine. Nepokorne ple- 
miće iz Draganića četiri puta je plijenio vlastelinski upravitelj Petar Hrvoj, a ple- 
mićima iz Domagovića »zbog pobune i nepokornosti« pootimali su stoku vlastelinski 
službenici iz Želina.% 


Šezdesetih godina 16. stoljeća izbila je na jastrebarskom vlastelinstvu se- 
ljačka buna u seoskim općinama Ladanje i Desinec. O dugotrajnoj borbi tih kmetova 
protiv novih feudalnih tereta postoji, nažalost, samo jedna kratka vijest u ispravi 
kojom je 1564. ban Petar Erd&dy nagradio svog jastrebarskog provizora Matiju Ja- 
kovlića. Nagrađujući svog provizora, Erdčdy je istakao kao najveću zaslugu što je 
»vlastitom snagom umirio« kmetove u Desincu i Ladanju. Prilikom ugušivanja te 
bune provizor je — isticao je Erd&dy — »povećao daće (census) koje dobivamo od 
istih kmetova, a koje nitko nikad nije mogao povećati, i umnožiti radove njihovih 
ruku«. 

Ugušivanje seljačke bune u Ladanju i Desincu bilo je, dakle, popraćeno 
povećavanjem feudalnih tereta. 


Seljaci jastrebarskog vlastelinstva masovno su sudjelovali i u velikoj se- 
ljačkoj buni 1573. godine. Prvih dana veljače 1573, na glas o početku bune u Hrvat- 
skom zagorju, ustali su na oružje kmetovi samoborskog, okićkog i jastrebarskog vla- 
stelinstva. Oko 3. veljače u područje oko Kerestinca stigao je ustanički odred sa 
stubičkih posjeda pod vodstvom Ivana Pasanca. Okupljanjem ustanika taj je odred 
za 2—3 dana pretvoren u veliku pobunjeničku vojsku. 


- Nezavisno od djelovanja Pasančeva odreda nastala je 2. ili 3. veljače velika 
ustanička vojska između Okića i Jastrebarskog. Uskočki kapetan barun Josip Jošt 
Thurn pisao je 5. veljače o stvaranju te ustaničke vojske i njenim namjerama: »Do- 
laze mi jedna za drugom vijesti da se pobunjeni seljaci nalaze oko Jastrebarskog, 
Okića i u okolici u jačini oko 4000 ili 5000 ljudi, i da namjeravaju napasti uskoke, 
a usput i metlički kraj i da ih, kao idruge, prevarom pridobiju«.#? 

Prema vijestima koje je prikupio kranjski velikaš Wolf Thurn, ustanike 
kod Jastrebarskog i Okića predvodili su stanovnici Draganića. On je pisao: »U cijeloj 
toj buni predvode Draganičani, koji spadaju pod Jastrebarsko i ovdje žive na okupu 
u četiri sela (burg-dorff); ima ih navodno 400 kuća. Smatraju se plemićima i davno 


60. R. Lopašić, Općina Draganićka, Zagreb 1883; J. Adamček, Seljačka buna 1573, 
Zagreb 1968, 62—63. 

61. Arhiv Hrvatske, Spisi obitelji Jakovlić; J. Adamček, Seljačka buna 1573, 
Zagreb 1968, 61—62. 

62. F. Rački, Građa za poviest hrvatsko-slovenske seljačke bune god. 1573, »Sta- 
rine JAZU« VII, Zagreb 1875, 180. 


prije potukli su ih nadvojvodini uskoci i gonili ih sve do Kupe kod Metlike. Iza toga 
dizali su se u više navrata protiv bana, svog zemaljskog gospodara... .«#3 

Iz citiranih se dokumenata vidi da je ustanička vojska s jastrebarskog i 
okićkog vlastelinstva namjeravala provaliti u Žumberak i pridobiti na svoju stranu 
Žumberačke uskoke. Ta namjera. pokazuje da su akcije jastrebarskih pobunjenika 
bile usklađene s akcijama središnje ustaničke vojske. Istodobno s njihovom provalom 
trebala je u Žumberak provaliti sa zapadne strane, od Novog Mesta, velika vojska 
pod zapovjedništvom Nikole Kupinića. Ustaničko vodstvo je, naime, još prije početka 
bune dobilo obećanja da će na stranu bune stati i uskoci, kad u Žumberak stigne 
naoružana seljačka vojska i kad se oni uvjere »da je stvar ozbiljna«. Uključivanjem 
u bunu ratobornih uskoka, poluprofesionalnih vojnika, pobunjenici bi postali stra- 
šna sila. , 

Djelujući na ostvarivanju toga plana, jastrebarski ustanici poslali su u 
Žumberak svoje emisare Matka Turčića i Jurja Frančića koji su nago- 
varali uskoke da pređu na stranu pobunjenika. 

Na žalost, ustanički planovi prema uskocima nisu se mogli ostvariti. Barun 
Josip Thurn razbio je 5. veljače kod Krškog ustaničku vojsku pod zapovjedništvom 
Matije Kupinića. Uskoci, koji su od izbijanja bune bili neodlučni, pristali su nakon 
tog seljačkog poraza uz feudalce i sudbina bune je bila riješena. Uskoci su hapsili 
jastrebarske emisare Turčića i Frančića kao ustaničke uhode, a barun Thurn ih je 
zajedno s drugim uhvaćenim ustanicima poslao u Ljubljanu. 

U bici kod Kerestinca 6. veljače 1573. podban Gašpar Alapić potukao je 
ustanike pod zapovjedništvom Ivana Pasanca. Poraženi ustanički odred brojao je oko 
2000 ustanika. U bici je poginulo 400—500 seljaka, a mnogi su zarobljeni i osakaćeni. 

Ustanike oko Jastrebarskog i Okića raspršila je feudalna vojska koja se 
prikupila oko Ozlja. Tamo se, naime, oko 5. veljače okupila banderijalna konjica obi- 
telji Zrinskih s vlastelinstva Ozlja, Novigrada i Steničnjaka. Taj odred nije sudje- 
lovao u bici. kod Kerestinca, ali je sudjelovao u proganjanju raspršenih ustanika 
poslije bitke i u akcijama u Zagorju. Gašpar Alapić tvrdio je 138. II. 1573. da su ti 
banderiji prethodno opustošili Draganić: »Ponovno obavještavam gospodu da su ljudi 
grofa Zrinskog i oni iz Steničnjaka opustošili i orobili imovinu stanovnika Dra- 
ganića.. «54 2 

Feudalni banderiji svoje su napredovanje kroz jastrebarski kraj obilježili 
ognjem i mačem. Iza njih su ostajala popaljena i opljačkana sela, pobijeni seljaci. 
Nekoliko mjeseci kasnije poreznici su sva »popaljena, opljačkana i opustošena« sela 
unijeli u popis poreza, tako da se pomoću tog dokumenta može rekonstruirati krvava 
maršruta feudalnih banderija. Na jastrebarskom vlastelinstvu bilo je »razoreno, opu- 
stošeno i opljačkano« 24% dimova (32 dima). Na posjedu jastrebarskog župnika od 
10 dimova devastirano je šest.# 


VIII 


SUKOBI JASTREBARSKOG TRGOVIŠTA 
S FEUDALNOM GOSPODOM 


Službenici jastrebarskog vlastelina Tome Erdčdyje provalili su 24. X. 1608. 
u vinograde jastrebarskih građana u goricama Breznik, Starjak (Mihaljevšćak), Divni 
potok, Zeno, Bradišće (Suljarevo) i Dol, razbili oko 60 klijeti i odvezli vino koje su 
ondje našli. Erdčdy je izjavio da su svi ti vinogradi podložni vlastelinstvu i da 
stoga moraju davati vinsku desetinu i gornicu. Purgari su tvrdili da vlastelin nema 
nikakve vlasti na gradskom području, da je on tim postupkom okupirao teritorij 
koji se nalazi pod jurisdikcijom njihove općine.ss 

Nametanjem vinskih daća purgarskim vinogradima 1608. započeli su 
sukobi između jastrebarskog trgovišta i vlastelina koji su trajali kroz čitavo 17. i 
prve decenije 18. stoljeća. : 

Jastrebarska je općina neprekidno tražila i zahtijevala da vlastelin vrati 
oduzete vinograde, odnosno da odustane od pobiranja vinskih daća na gradskoj teri- 


63. Isto, 192. 

64. Isto, 225. 

65. Arhiv Hrvatske, Consecriptiones dicarum I, fol. 148—161. 

66. Arhiv Hrvatske, Arhiv vlastelinstva Jastrebarsko (dalje: VI. Jastrebarsko), 
kut 1; Arhiv Hrvatske, Archivum Oppidi Jastrebarsko (dalje: Trg. Jastre 
barsko), sv. 6, br. 50; Arhiv JAZU. Diplomata, LI-93. : 


14 


toriji. Na jedan takav zahtjev odgovorio je 29. V. 1631. Sigismund Erdč&dy da se to 
neće dogoditi dok je on živ.57 

God. 1646. građani su organizirano obustavili davanje vinskih daća, što 
je navelo vlastelina Emerika Erdodyja da protiv njih istupi oružanom silom. Njegovi 
su ljudi pokosili gradske livade, oružjem utjerali desetinu vina i u poljima zaplijenili 
žitarice.# U ožujku 1647. građani su zbog mnogobrojnih nasilja tužili Erdodyja ugar- 
skom saboru. 

Erdčdyjeva su nasilja, međutim, tek tada kulminirala. Njegovi su ljudi 
1647. uhapsili i ubili gradskog suca Ivana Frančaka koji je predvodio purgare u 
pružanju otpora. Istaknutog građanina Nikolu Matkovića objesili su o gredu u vla- 
stitoj kući. 

Ujesen 1647. nekoliko oružanih napada na purgare predvodio je sam vla- 
stelin Emerik Erdody. Dok su njegovi ljudi razbijali purgarske klijeti i otimali vino, 
on je s naoružanom pratnjom obilazio od kuće do kuće i plijenio sve što se moglo 
pronaći.“ Erdody je odlučio prisiliti purgare da ga priznaju za vlastelina. Njegove 
su sluge 23. IX. 1647. ponovno obilazile od kuće do kuće i svim objavljivale da su 
ubuduće podložnici vlastelinstva i da će svaki onaj koji se u roku od četiri dana ne 
pokori vlastelinu biti protjeran iz Jastrebarskog." Građani se nisu pokorili, pa su 
nasilja nastavljena. Vlastelin je 17. VI. 1648. u Jastrebarsko doveo graničarsku vojsku 
koja je ponovo opljačkala čitavo trgovište. Erd&dy je uspio uhapsiti samo 8 građana, 
jer su svi drugi na vrijeme pobjegli iz mjesta.73 

Zbog tih »teških prekršaja i raznovrsnih nasilja« purgari su podnijeli ne- 
koliko tužbi kralju Leopoldu. Kralj je 12. III. 1648. naredio Emeriku Erdčodyju da 
obustavi nasilja nad građanima, a 24. VII. 1648. imenovao je komisiju na čelu sa 
zagrebačkim biskupom Petrom Petretićem da istraži sporove trgovišta i vlastelina, 
uredi njihove međusobne odnose i odredi daće koje purgari moraju davati vlastelinu.?* 

Petretićeva komisija djelovala je više od godinu dana. Biskup se pred gra- 
đanima prikazivao kao nezainteresirani posrednik koji traži najbolja rješenja za 
njihove odnose s vlastelinom, a zapravo je bio na strani Erdčdyja i činio sve da 
građani prihvate što više njegovih zahtjeva. : 

Kao polažište za regulaciju odnosa trgovišta i vlastelinstva biskup Petretić 
je prihvatio »Punktove traktatuša pogodbe« koje je Emerik Erdč&dy napisao 6. I. 1649. 
U tim je »Punktovima« Erdčdy tvrdio da su jastrebarski građani (purgari) njegovi 
podložnici i da sve njihove povlastice ovise o njegovoj dobroj volji. Polazeći od toga 
ponudio je da će građane osloboditi tlake (iako oni tlaku nikada nisu davali) ako 
mu godišnje plate 200 forinti. Tražio je da građani i nadalje daju vlastelinstvu 
desetinu od svojih žitarica, vina i svinja. 

Emerik Erdo&dy smatrao je da trgovište nema pravo višeg sudstva (jus 
gladii) i zahtijevao da sve »hudodelnike« preda vlastelinu da im on sudi. Ali trgo- 
vište se i inače trebalo podvrći vlastelinskom sudu, jer je Erd&6dy tvrdio da je on 
prizivni sudac za sve presude gradskog suca. 

Biskup je Erdčdyjeve »Punktove« dostavio purgarima. Oni su ih odbili 
pozivajući se na privilegij kralja Bele. Erd&dy je zatim neke točke svojih zahtjeva 
ublažio i pregovori su nastavljeni sve do kraja 1649. godine. Poslije svega, biskup 
Petretić je 16. I. 1650. izdao ispravu s odredbama o odnosima između jastrebarskog 
trgovišta i vlastelinstva. 

Petretićeva regulacija iz 1650. određivala je da građani u ime 
daća i za uživanje građanskih sloboda (»pro collectis, pensis et libertate«) svake godine 
plaćaju vlastelinu 150 forinti. Za svoju mitnicu (telonium seu tributum) trebali su 
plaćati daljih 55 forinti. Regulacija je potvrdila da građani vlastelinstvu moraju davati 
desetinu i gornicu. 

Biskup je usvojio i Erdčdyjeve zahtjeve o sudstvu: vlastelinski je sud po- 
stao prizivni sud za presude gradskog suca i prvostepeni sud za sve parnice po 
»jus gladii«. Vlastelinu je priznato pravo da utječe na postavljanje župnika u trgo- 
vištu. Građani su mogli samo predlagati nove kandidate za župničko mjesto, a vla- 


67. Trg. Jastrebarsko, sv. 13, br. 9. 

68. Isto, sv. 9, br. 

69. Isto, sv. 9, br. 8. 

70. Isto, sv. 13, br. 5; E. Laszowski, Jastrebarsko, »Narodna starina« 35, 1935, 102. 
71. Trg. Jastrebarsko, sv. 18, br. 15, kut. 6. 

72. Isto, sv. 9, br. 11. 

73. Isto, sv. 13, br. 16. ć 
14. Isto, sv. 9, 'br. 14; Nadbiskupski arhiv u Zagrebu, Politica, sv. 2, br. 181, 182. 
75. Nadbiskupski arhiv u Zagrebu, Politica, sv. 2, br. 187. 

stelin je odabirao i postavljao onoga tko je za njega bio najprikladniji. Građanima 
je zabranjeno da bez odobrenja vlastelina osnivaju cehove i održavaju skupštine. 

Regulacijom je određeno da od svibnja do Miholja jedino vlastelin može 
u trgovištu prodavati vino. Građani su mogli točiti vino samo od Miholja do 
svibnja. 

Petretićeva regulacija ograničila je samostalnost jastrebarske općine gotovo 
na svim područjima, a »purgare kraljevskoga opiduma« pretvorila u podložnike grofa 
Erdč&dyja. Građani su kasnije tvrdili da im je taj ugovor zagrebački biskup namet- 
nuo protiv njihove volje. 

Doista nije jasno kako su mogli pristati na taj sporazum." Regulacija im je, po 
svemu sudeći, nametnuta u trenutku kad je vlastelin obezglavio i razbio njihovu 
općinu, tako da pri konačnom sastavljanju tog dokumenta nisu ni sudjelovali. 

Građani su vrlo brzo prikupili dovoljno snage da se suprotstave provo- 
đenju Petretićeve regulacije u život. Već 1653. nisu htjeli odlaziti na vlastelinski 
sud.78 

Ali ni vlastelin nije odustajao od namjere da ih prisili na priznavanje 
podložništva. Emerik Erdč&dy ponovo je protiv njih pokrenuo svoje sluge i službe- 
nike. Njegov upravitelj Ivan Hrvoj zauzeo je 1666. purgarsku šumu Kneju i livade 
koje su kosili u toj šumi ,a 1669. vlastelinski su lugari istjerali građane iz njihove 
šume Goić.7? 

Erdčdyjev upravitelj Gašpar Magdalenić počeo je 1670. zahtijevati da 
purgari obavljaju tlaku. Kad su oni to odbili, »pustočio je iste purgare na turski 
način i neprijateljski i tjerao ih iz trgovišta« Vlastelinstvo je građanima oduzelo i 
treću šumu — Erpetje. Magdalenić je pozatvarao 30 purgara kad su u svojim šu- 
mama pokušali sjeći drva. 

Jastrebarski građani vodili su 1699—70. akciju da se njihov položaj revi- 
dira. Predložili su 9. III. 1670. kralju da njegov fisk preuzme pobiranje daće što ih 
daju vlastelinu, a 3. VII. 1670. tužili su Erdodyja zbog šteta koje im je nanio od 
1652. do 1670. godine. Nisu postigli gotovo ništa, iako je kralj Leopold 7. III. 1670. 
objavio da jastrebarske građane uzima pod svoju kraljevsku zaštitu. 

Nakon smrti vlastelina Emerika Erd&6dyja 1690, građani su obnovili borbu 
za svoje slobode. Njihova je općina počela energično tražiti da joj se vrate oduzete 
šume. Tužili su se vladaru zbog hapšenja, oduzimanja imovine, ograničavanja gra- 
đanskih prava i sl. Njihove je tužbe u Beču zastupao pravnik Nikola Smolković,?? 
: Kralj je 1693. ponovo imenovao komisiju za uređivanje odnosa između 
vlastelina i trgovišta. Kad je ta komisija pokušala građane proglasiti buntovnicima 
i ustvrditi da su oduvijek podložnici vlastelinstva, purgari su 23. I. 1694. protestirali 
protiv njenih zaključaka." Ali konačni izvještaj komisije bio je ipak povoljan za 
građane. Na temelju tog izvještaja kralj Leopold donio je 26. X. 1694. nove odredbe 
o odnosima između trgovišta i vlastelinstva. 

Leopoldovom regulacijom iz 1694. obnovljene su neke stare 
sloboštine jastrebarske općine. Vladar je priznao da purgari nisu podložnici vla- 
stelina i zabranio da im se nameću kmetski tereti. Građanima je vraćeno pravo 
izbora župnika, ali su i dalje morali priznavati vlastelinski sud kao prizivni i vla- 
stelinu plaćati nekadašnje kraljevske daće (»pro collecta« i »pro tributo fori«). Kralj 
je ponovo odredio međe gradskog teritorija i naredio vlastelinu da vrati građanima 
oduzete šume Kneju, Goić i Erpetje. 

Kraljevska kancelarija naredila je 16. XII. 1694. da se nova regulacija 
provede u život. Ali to nije išlo jednostavno. Predstojalo je još mnogo okršaja 
s feudalcima koji se nisu htjeli pomiriti s novim položajem trgovišta. 

Iako to u kraljevoj ispravi nije bilo izričito rečeno, građani su smatrali 
da je regulacijom dokinuta Erdčdyjeva povlastica o vinotočju (jus educillandi), 
navodeći da su inače uvijek — osim za doba Petretićeve regulacije — vino mogli 


76. Trg. Jastrebarsko, sv. 9, br. 13; Nadbiskupski arhiv u Zagrebu, Politica, 
sv. 2, br. 180). 

77. Laszowski je smatrao da su pristali na ugovor, jer su se zaželjeli mira. 

78. Trg. Jastrebarsko, kut. 5. 

79. Isto, kut. 5. 

80. Isto, sv. 9, br. 16. 

81. Isto, kut. 6. 

82. Isto, sv. 13, br. 27, sv. 9, br. 15. 

83. Isto, sv. 14, br. 53, sv. 5, br. 12; kut 6. 

84. Isto, sv. 14, br. 20. 

85. Isto, sv.1, br. 12. 

86. Isto, sv. 2, br. 6. 

prodavati u svako doba godine." Feudalci su, međutim, tvrdili da je otvaranje gra- 
đanskih gostionica »protiv propisa... i običaja« i zahtijevali da građani obustave 
prodaju vina u doba koje je rezervirano za vlastelinstvo i da dokinu dužnost »čagara« 
koji je vršio kontrolu vinotočja.#5 

Sukob je izbio i oko daća koje su građani plaćali vlastelinstvu. Građani 
su pristajali da ih plaćaju prema Belinoj povelji — 100 forinti »pro collecta« i 30 
forinti »pro foro«, a vlastela su tražila da plaćaju po Petretićevoj regulaciji — 150 
forinti za otkup daća i 45 za mitnicu."" Feudalci su svaki put primili iznos koji su 
građani htjeli platiti, a zatim su njihovi službenici uz pomoć naoružanih slugu u 
trgovištu sami pobirali mitničarinu. Građani su svake godine podnosili tužbe protiv 
tih nasilja U popis feudalnih nasilja iz 1706. unijeli su da gospoda »na pjecu varo- 
škom tergovinu pobiraju«, premda »varaš talerov 30 plaća napunoma«.9 

Erdčdyjevci su Jastrebarčanima samo formalno vratili gradske šume. Dio 
šume Kneje, sve do mosta na potoku, predali su u međuvremenu uz novčani čin na 
uživanje seljacima iz Cvetkovića i Čabdina koji su u njoj iskrčili oko 40 rali oranica. 
Kad je 1695. plemićki sudac htio purgarima vratiti i taj dio Kneje, dočekali su ga 
naoružani Cvetkovičani s izjavom da »hote rajši poginuti nego prek mosta puš- 
ćati«% Na poticaj vlastele drugi dio šume Kneje zauzeli su seljaci iz Desinca i 
Prhoća. God. 1696. pretukli su u šumi oko 25 purgara i postavili naoružane stražare 
da ih sprečavaju u njenu korištenju. Pod vodstvom svog rihtara Desinčani su 
22. VII. 1702. u Kneji uhvatili jastrebarskog suca Petra Dikšića, »do gologa su ga 
slekli, nego samo svitice (gaće) na njem ostavili, vezali« i istjerali iz šume.? 

Feudalci su koristili građanske šume kao svoje vlasništvo. Sjekli su hra- 
stove u šumama Goić, Kneja i Rakitje.?3 

Vlastelinstvo je 1702. u trgovištu pokušalo uspostaviti svoje pravo mesa- 
renja (jus macelli) i zatvoriti građanske mesnice. 

Prvo desetljeće 18. stoljeća ponovo je ispunjeno različitim nasiljima feu- 
dalne gospode i njihovih službenika. God. 1703. vlastelinski službenici zauzeli su 
»zdenac opčinski purgarski Puranšćak« i »falat gmajne«. God. 1706. oteli su šumu 
Dubravu i počeli sjeći hrastove u šumi Rakitje. Raznih sitnih nasilja i pakosti bilo 
je bezbroj. Vlastelinski su službenici koristili najrazličitije povode da napakoste 
purgarima i nanesu im makar i sitne štete. Ako je na vlastelinsko područje zalutala 
svinja nekoga građanina, odmah su je na »marof... odegnali, poklali, pojeli«; pa 
čak i kad je to bila »breja krmača« Pavla Tomačića, i nju su »zaklali, pojeli«,y makar 
»vu nje bilo mladeh prasec 6, ona stala Ieta 4 bila«.%5 

Pokaikad su građani na silu znali odgovoriti silom, ali takvi su se istupi 
za njih redovito loše svršavali. Braća Erdčdy tužili su npr. 17. LX. 1700. županijskom 
sudu građane što su pretukli neke vlastelinske sluge i povrijedili vlastelinsko pravo 
vinotočja, a taj ih je sud osudio da feudalcima plate 1521 forintu i 70 denara globe. 
Radi naplate tog iznosa Erdčdyjevci su purgarima zaplijenili 26 komada stoke, oko 
10 jutara oranice, 60 kosaca livada i oko 150 kopača vinograda. Građani su još i 
1772. vodili parnicu da im se ta imovina vrati. 

Sukobi između jastrebarskih građana i vlastele stišali su se oko 1710. i 
zatim samo povremeno izbijali. Ali među građanima uvijek je živjela mržnja prema 
okrutnim grofovima Erdčdy, koji su ih dulje od 300 godina nemilosrdno tlačili. 


IX 
TRGOVIŠTE JASTREBARSKO U 17. 118. STOLJEĆU 


O prilikama u trgovištu Jastrebarsk ; u 17. i 18. stoljeću sačuvano je mnogo 
arhivske građe, ali u ovom se prikazu moramo ograničiti samo na neke momente iz 
povijesti tog razdoblja. 


87. Isto, kut. 7. 

88. Vl. Jastrebarsko, kut. 5; Trg. Jastrebarsko, sv. 18, br. 9. 
89. Vl. Jastrebarsko, kut. 5. 

90. Trg. Jastrebarsko, sv. 9, br, 52. 

91. Isto, sv. 3, br. 9; sv. 14, br. 23. 

92. Isto, sv. 5, br. 20. 

93. Isto, sv. 14, br. 22. 

94. Isto, sv. 9, br. 41. 

95. Isto, sv. 9, br. 52. 

96. Isto, sv. 20, br. 1; kut. 7. 

Osnovnu grupu stanovnika jastrebarskog trgovišta činili su građani, koji 
su se redovito nazivali purgari (prema njem. Biirger) ili opidani (prema lat. 
nazivu za trgovište — oppidum). God. 1598. purgari su stanovali u 45 kuća." Po 
nalogu Tome Erdčdyja sastavljen je 1622. urbar trgovišta (Urbarium bonorum oppidi 
Jaztrebarzka), zapravo popis posjeda na njegovu području. Prema tom popisu u 
trgovištu je bilo 91 imanje (»funduš«, »grunt«); ali građanima su pripadala samo 74, 
od čega 17 još uvijek bila pusta (desertum). Iako se, dakle, broj građana od 1598. do 
1622. povećao s 45 na 57 obitelji, još je uvijek 23%/ purgarskih »gruntova« pusto. Ta 
su imanja najvjerojatnije opustjela još u prvoj polovici 16. stoljeća. Osim purgara, u 
trgovištu su 1622. imali »funduše« crkva sv. Nikole s tri želira, franjevački samostan 
(6 posjeda), prebende kapele sv. Petra i sv. Duha, tri plemića i dva kmeta.% 

God. 1691. purgari su živjeli u 59,9% a oko 90 godina kasnije (1779) u 
56 kuća, 

Prema navedenim podacima broj se građana u jastrebarskom trgovištu 
u 17. i 18. stoljeću nije povećavao. Tek početkom 19. stoljeća građani su držali oko 
70 »funduša«.91 ; 

Ali i u 18. stoljeću broj stanovnika u trgovištu ipak je nešto porastao: na 
području jastrebarske općine naselilo se desetak plemića, a na posjedima nekih 
građana i na »fundušima« koji su pripadali gradskoj općini naselili su se ljudi bez 
zemlje (inquilini) (1775—16 inquilina). . 

Prema urbaru iz 1622. purgari su u pravilu držali male posjede (1—4 jutra 
oranice i 3—4 kosca livada), a više od 20% purgarskih obitelji uopće nije imalo 
zemljišne posjede, već samo »hižno mesto« (mjesto na kojem se nalazi kuća) ili 
»hižno mesto i vertec«. Najveće posjede na području trgovišta imali su 1622. plemići: 
Vuk Pernar — 15 jutara oranica i 20 kosaca livada, Matija Kralić — 18,5 
jutara oranice i 29 kosaca livada, i Januš Magdalenić — 17 jutara oranica i 
30 kosaca livada?  , 

Građani su i u 18. stoljeću držali male zemljišne posjede. God. 1779. purga- 
rima je pripadalo 239 jutara oranica i 268 kosaca livada, tako da je u prosjeku na 
jednu obitelj dolazilo 4,2 jutra oranice i 4,8 kosaca livada. Ali distribucija zemljišnog 
posjeda među građane nije bila ravnomjerna: više od 50% purgara imalo je posjede 
manje od četiri jutra.!9% ' 

Svi građani s malim zemljišnim posjedima ne mogu se, međutim, smatrati 
siromasima. Mnogi su od njih posjedovali velike vinograde i iz njih dobivali znatne 
prihode. Prema popisu desetine vina iz 1580. trgovištu su pripadala 82 vinograda 
(građana je tada bilo oko 40). Prema jednom popisu iz druge polovice 18. stoljeća, 
na svakoga građanina dolazilo je u prosjeku 6,2 kopača vinograda!“ Kmetovi su, 
istina, u prosjeku imali veće vinograde, ali poljoprivreda je purgarima ipak bila 
sporedno zanimanje. 

Jastrebarski purgari bili su pretežno obrtnici, a samo se nekoliko njih 
bavilo isključivo trgovinom. U različitim popisima iz 18. stoljeća upisana su ova 
zanimanja jastrebarskih građana: kovači, kolari, bačvari, tkalci, kožari, zidari, krojači, 
mesari, remenari i sl. Sva su ta zanimanja zapravo bila usmjerena na zadovoljavanje 
obrtničkim uslugama bližeg agrarnog područja. Među trgovcima u drugoj polovici 
18. st. isticali su se Dikšići i Majhofer.% 

U svemu, Jastrebarsko je u 17. i 18. stoljeću bilo tipično malo gradsko 
naselje. Iako su se njegovi stanovnici pretežno bavili svojim neagrarnim zanimanjima, 
ipak su uzgred pomalo bili zemljoradnici i vinogradari. 

Ali građani su, kako to pokazuje popis zemalja u »cirkulušu« trgovišta iz 
1786, na području svoje općine držali samo oko četvrtinu obradivih zemalja (od 967 
jutara samo 239). Prilično velike posjede imali su u trgovištu i dalje plemići, a i 
Erdodyji su okupirali nekoliko gradskih »funđuša« (142 jutra).!% 


97. Arhiv Hrvatske, Conscriptiones dicarum, Tomus 1, br. 18. 

98. Mađarski državni arhiv u Budimpešti, Erdčdy csal4d (P-107), Series C, br. 45. 

99. VL. Jastrebarsko, kut 1. Podatak iz isprave o diobi članova ob. Erdčody. 

100. »Urbarium possessionis Jaztrebarzko« (AH, Arhiv Zagrebačke županije, kut. 
311. sv. 39, br. 1) 

101. Popis posjeda trgovišta Jastrebarsko .1809. (Trg. Jastrebarsko, sv. 6, br. 42) 

102. Mađarski državni arhiv u Budimpešti, Erd&dy csalad (P-107), Series C, br. 45. 

103. Arhiv Hrvatske, Zagrebačke županije, kut. 311, sv. 39, br. 1. : 

104. ka“ Hrvatske, Acta Capituli Antiqua, sv. 30, br. 11; Trg. Jastrebarsko, 

t. 29. 
105. Trg. Jasrebarsko, kut 27, 28. 
106. Isto, kut. 17. 

Prema ispravi kralja Bele IV, vrhovni organ gradske uprave u Jastrebar- 
skom bio je gradski sudac kojega su građani izabirali svake godine na redovnoj 
skupštini. U 14. stoljeću uvedena je dužnost fiskusa (»fiskuš«) koji se brinuo o grad- 
skim financijama. Vremenom se broj općinskih funkcionara umnožio. U 17. stoljeću 
građani su, osim suca i fiskuša, izabirali tri senatora i četiri assessora (»ašešori«) i 
jurata.!'7 U drugoj polovici 18. stoljeća u trgovištu je zaposlen i bilježnik (notariuš). 
Na svojim skupštinama purgari su donosili različite odredbe i instrukcije o radu 
pojedinih organa, o javnom redu i slično. God. 1601. usvojena je npr. »Instructia 
Purgarov jastrebarski varoša na čast šacariu« kojom su propisane dužnosti »šacara«. 
»Šacari« su imali zadaću da kontroliraju mjere i kvalitetu svih proizvoda koji se 
prodaju (kruh, vino, meso,, ribe).!% 

Iz sačuvanih računa može se vidjeti da je jastrebarska općina u drugoj 
polovici. 18. stoljeća ostvarivala godišnje oko 1000 forinti prihoda za javne potrebe 
(tzv. »nuterni dohodek«). Najvažniju stavku općinskih prihoda činio je dohodak 
gradske mitnice (180—260 forinti).!% Za potrebe općine građani su plaćali daću od 
kuća koja je donosila oko 200 forinti. Značajna su se sredstva dobivala od iznajmlji- 
vanja općinskih zemalja i sjenokoša, iznajmljivanja zgrada, paševine i žirovine.!i? 





»Težakinje« — prigorke i poljčice na majuru Erdodyja 1895. god. 


Vjerojatno već na početku 17. stoljeća u Jastrebarskom je počela raditi 
osnovna škola. U trgovištu je bio namješten učitelj (»školnik«) koji je, osim podu- 
čavanja djece, bio i orguljaš u župnoj crkvi. Sami su građani 1697. pisali da učitelja 
uzdržavaju »prema starom i od starine hvalevrijednom običaju«. Djelatnost škole 
bila je tijesno povezana sa crkvom. Građani su npr. 1662. tražili od biskupa Petre- 
tića da prisili plemiće da i oni sudjeluju u uzdržavanju »školnika«.!! Na kraju 17. 
stoljeća školnik se izdržavao sredstvima župne crkve. Župnik Grgur Prekrit obvezao 
se npr. 1697. »da će školnika prieti poleg navade stare i hranu mu davati«.li? 

Sredstva za uzdržavanje učitelja pobirana su u 18. stoljeću od građana. 
Neko vrijeme nastava se obavljala u franjevačkom samostanu. 

Po nalozima iz zemaljske direkcije škola, jastrebarska je osnovna škola 
1785. reorganizirana. Dobila je posebnu zgradu i dva učitelja. Uz redovnog svjetov- 
nog učitelja postavljen je za katehetu franjevac Viktorin Reister. Grad je za učitelje 


107. E. Laszowski, Jastrebarsko, »Prosvjeta«, VI, 1898, 474; 'Trg. Jastrebarsko, 
kut. I4. 

108. Trg. Jastrebarsko, sv. 4, br. 43. 

109. Mitnica je davala ovaj prihod: 1779 — 180 forinti, 1780 — 185 for., 1781. — 
238 for., 1782 — 252 for., 1783 — 257 for. (Trg. Jastrebarsko, kut. 28) 

110. Trg. Jastrebarsko, kut. 28. 

111. Isto, kut. 5. 

112. Isto, sv. 11, br. 5. 

morao osigurati stan, drva i plaću od 260 forinti godišnje. U školsku nastavu uklju- 
čena su i djeca iz Cvetkovića, Zdihova, Hrastja i Reke.!!3 Ali općina se već 1787. od- 
rekla plaćanja patra Viktorina kao učitelja vjeronauka. Otkazujući Viktorinu ugo- 
vor, građani su pisali franjevcima da bi oni trebali naučavati vjeru i bez plaće, jer 
upravo za to i postoje, narod ih uzdržava da bi bili učitelji!“ 


Sliku o prilikama u Jastrebarskom mogu znatno upotpuniti interesantni 
podaci o odnosima građana prema plemićima i crkvi. 


Naprijed smo već spomenuli da je u 17. i 18. stoljeću u jastrebarskom 
trgovištu živjelo desetak plemićkih obitelji. Neke je naselio vlastelin na prazne 
»funduše«, a drugi su doselili kupovanjem građanskih imanja. Plemići su u 18. sto- 
ljeću različitim kupovinama znatno povećali svoje posjede. Desetak plemića posje- 
dovalo je više zemalja nego šest puta veći broj građana. 

U predstavci biskupu Petretiću iz 1662. purgari su pisali da su nekad prije 
»plemeniti ljudi koi su med nami bili skupa jedno držali«, ali da se u novije doba, 
otkako je trgovište u sukobu s vlastelinom, odvajaju i otuđuju od građana. Purgari 
su tražili da biskup prisili plemiće da i oni sudjeluju u plaćanju »školnika«. »Pleme- 
niti ljudi« — navodili su — »u cirkvi pokop imaju, njim se veće služi, vekši staluš 
hote imati«, pa bi bilo posve normalno kad bi i oni, kad se već smatraju krilima 
crkve (»cirkvenimi krili«), sudjelovali u snošenju troškova za crkvu, tj. »školnika 
pomagali plaćati«, to prije što plemići drže i veće posjede nego purgari (»plemeniti 
ljudi koi jesu vre vekši zel med nami obladali«).!!5 

U 18. stoljeću purgari su u više navrata tražili da se plemići nastanjeni 
u gradu podvrgnu svim porezima i javnim teretima. Taj svoj zahtjev objašnjavali su 
time što se svi porezi razrezuju prema broju i veličini svih posjeda u gradu, bez 
obzira na to tko ih posjeduje, a kako plemići porez ne plaćaju, građani snose porezni 
teret i za njihove »funduše«. Zahtjev za podvrgavanje plemića javnim teretima pur- 
gari su uputili višim vlastima npr. 7. 1. 1704., a 1782. zatražili su to i sudskim putem. 
Tužili su zapravo plemiće da uživaju građanske »funduše«, a za njih ne plaćaju dužne 
poreze i daće.!!* Spor je došao i pred sabor. U zaključku br. 8 od 4. I. 1782. hrvatski 
feudalni sabor odbacio je zahtjev da se »purgarski funduši« u posjedu plemića pod- 
vrgnu poreznim teretima, obrazloživši da se time zadire u temeljne slobode plemstva. 
Ali vladar je parnicu ipak riješio u korist purgara: poreznim su teretima podvrgnuti 
svi »funduši« u trgovištu.!7 

Naprijed je spomenuto da je jastrebarska općina imala patronatsko pravo 
nad župnom crkvom sv. Nikole i da je to pravo omogućavalo građanima da imaju 
relativno samostalnu crkvu. Još u 14. stoljeću građani su svom župniku pribavili 
velik posjed u Černilovcu i Toplici. Vrhovni vlasnik župničkog posjeda bila je pur- 
garska općina, a župnik ga je samo uživao. Urbari iz 1650. i 1780. pokazuju da je 
posjed jastrebarske župe išao u red srednjih plemićkih posjeda. Župniku je 1780. 
pripadalo 13 kmetova, velike livade i oranice." Župničko mjesto u Jastrebarskom 
bilo je zbog toga za mnoge svećenike vrlo privlačno. Purgari su novom župniku 
obično postavljali uvjete, tako da je materijalno ovisio o općini. Svećenik je u 
mjestu bio utjecajna ličnost, pa je razumljivo da je i vlastelin želio na položaju 
jastrebarskog župnika imati sebi odana čovjeka. 

To se pokazalo više puta. Kad je u ožujku 1634. umro župnik, sudac je u 
župni dvor postavio nekoliko građana da čuvaju imovinu župe. Vlastelin je, među- 
tim, ocijenio da je smrt starog župnika pogodan moment da župi nametne svoj 
patronat. Poslao je naoružane ljude koji su iz župnog dvora izbacili građane i pre- 
uzeli župnikovu imovinu. Građani su Erdčdyjeve ljude iz župnikove kurije morali 
izbacivati oružjem.!" Petretićevom regulacijom iz 1652. vlastelin je uspio ostvariti 
utjecaj na izbor župnika preko kompromisne formule između purgarskih prava i 
njegova traženja: purgari su mogli predložiti tri kandidata, a vlastelin je odabirao 


113. Isto, sv. 11, br. 13; sv. 16, br. 17. 

114. Isto, kut. 13. 

115. Isto, kut. 5. 

116. Isto, kut. 7, 10. 

117. Art. 8: »De fundis oppidanisticis antea contributioni subjectis dein vero 
sine onere possessis contributioni denuo subjicientis« (Trg. Jastrebarsko, 
kut. 10). ž 

118. »Urbarium parochi Jasbensis et eiusdem beneficiorum conscriptio 1650« (T7g. 
Jastrebarsko, sv. 13, br. 19); »Extractus obventionum urbarialium colonorum 
parochi Jaskensis«, 5. X 1780. (Trg. Jastrebarsko, kut. 29). 

119. Trg. Jastrebarsko, sv. 13, br. 10. 

i potvrđivao onoga tko mu je bio najprikladniji?" Ali građani su, čini se, već sedam- 
desetih godina 17. stoljeća obnovili svoje patronatsko pravo u starom obliku. 

Na kraju 17. stoljeća izbio je sukob između jastrebarskih purgara i župnika 
Grgura Prekrita u kojem su purgari manifestirali svoje patronatsko pravo. Zbog 
svađa i skandala Prekrit je na zahtjev arhiđakona 1697. pristao da napusti jastre- 
barsku župu. Ali je odmah zatim prihvatio zahtjeve građana i 7. VIII. 1697. izdao 
ispravu o pomirenju s općinom (»kako se ja s mojum obćinom, sudcem i prisežniki 
pomirih i pogodih«). Prekrit je izjavio da će općini vratiti dužnih 100 dukata, da 
prihvaća uzdržavanje školnika i priznaje purgare »za lastovite ovce i sine duhovne 
i za kolatore«, a da purgari njega za uzvrat uzimaju »za svoga plebanuša i pastira 
duhovnoga«. Uvjete pod kojima Prekrit i nadalje može ostati jastrebarski župnik 
općina je potvrdila 22. XII. 1697.1"! Kad su nakon njegove smrti novoga župnika 
htjeli namjestiti bez pristanka .općine, općina ga nije prihvatila.!?? 

Na kraju 18. stoljeća purgari su svoja kolatorska prava u više navrata 
morali iskazati prema župniku Stjepanu Arbanasu. God. 1793. saznali su da je on 
nepokorne crkvene kmetove iz Černilovca dao »vu železje postaviti i v tamnicu 
gracku vrči«. Građani su oštro zamjerili župniku što svoje kmetove zatvara u vla- 
stelinsku tamnicu i zatražili da sve što ima sa svojim kmetovima rješava pred 
općinom u trgovištu. God. 1796. suprotstavili su se Arbanasu kad je crkvene kmetove 
iz Toplica htio založiti grofu Oršiću.? 

Oko 1601. doveo je grof Tomo Erdč&dy franjevce u bivši dominikanski samo- 
stan u Jastrebarskom, koji je od 1573. bio bez redovnika. »Procuratores« i »benefacto- 
res« franjevačkog samostana u 17. i 18. stoljeću bili su grofovi Erd&dy i okolni 
plemići. Erdčdyji i ti plemići prisutni su u popisima svih darova i legata koje je 
samostan dobivao. U tim se propisima imena jastrebarskih građana gotovo i ne 
pojavljuju.!*4 

Jastrebarski građani nisu pokazivali mnogo naklonosti prema samostanu 
što su ga stvorili feudalci i prema redovnicima koji su tim feudalcima služili.25 Što- 
više, između gradske općine i samostana dolazilo je do oštrih sukoba. Franjevci su 
se npr. 1650. protivili da se njihovi kmetovi podvrgnu gradskim daćama, a sukoba 
je bilo i kasnije. 

Jednako kao i sve druge ustanove, franjevački samostan imao je svoje 
kmetove i alođe. God. 1686. franjevački red se dosjetio da po svojim regulama ne 
bi smio imati kmetove, pa su jastrebarski franjevci 1689. svoje posjede prodali ple- 
miću Ivanu Hrvoju.?7 

Među nedaćama što su u 18. stoljeću pogađale jasitrebarske građane bili 
su i česti požari. Čitavo je mjesto tada bilo sagrađeno od drvenih kuća, a mnoge 
su zgrade pokrivene slamom, pa su požari znali imati katastrofalne posljedice. Takve 
posljedice imao je požar koji je Jastrebarsko zadesio 23. VIII. 4774. Prema naknadnoj 
istrazi, požar je izbio u krčmi grofa Krištofa Erdčdyja, i to tako što je nezaštićena 
kovačnica zapalila vlastelinsku staju prekrivenu slamom. Vatra se začas proširila 
na susjedne zgrade i kuće: izgorile su dvije vlastelinske gostionice i 10 purgarskih 
kuća1#5 God. 1783. trgovište je ponovo zadesio veliki požar.!? 


X 
JASTREBARSKO VLASTELINSTVO U 17. I 18. STOLJEĆU 


U 17. i 18. stoljeću nastavljeno je povećavanje broja stanovnika na jastre- 
barskim posjedima. Vlastelin je 1598. držao samo 188 kmetova, a sio godina kasnije, 
točnije 1691, na njegovim je posjedima bilo 270 podložnika (podložničkih obitelji). 


120. Isto, sv. 9, br. 13. 

121. Isto, dodatak, kut. 4; sv. 11, br. 5. 

122. Isto, sv. 14, br. 39. 

123. Isto, dodatak, kut 4. 

124. E. Laszowski, Franjevački samostan u Jastrebarskom, »Vjesnik kr. državnog 
arhiva«, I, 1925, 115—156. 

125. Isto, 137—138, na temelju jednog krivo interpretiranog dokumenta izveden 
je pogrešan zaključak da su »Jastrebarčani znali cijeniti rad svoga franje- 
vačkog samostana«. 

126. Isto, 137—139; VL. Jastrebarsko, kut. 9. 

127 Isto, 136, 139—140, 142—143. 

128. Relatio incendii 23. VIII 1774 (Trg. Jastrebarsko, sv. 15, br. 31) 

129. Trg. Jastrebarsko, kut. 14. 

130. Vl. Jastrebarsko, kut. 1. 

God. 1776. u vlastelinskim selima živjelo je oko 370 obitelji.!"t Do 1818. broj kmei- 
skih i slobodnjačkih obitelji porastao je na 395.32 

Usporedo s porastom broja kmetova na posjedima vlastelina porastao je 
broj kmetova i na posjedima vazala. God. 1634. jastrebarski vlastelin je u neposred- 
nom vlasništvu držao 53,33% poreznih jedinica, župne crkve su posjedovale 20%/o, 
a desetak vazalnih plemića 26,65% poreznih jedinica.!33 

Jastrebarski su kmetovi u 17. stoljeću držali relativno male zemljišne po- 
sjede. Na posjedima vlastelina na jedno seljačko imanje dolazilo je u prosjeku samo 
4,3 jutara oranice. Veličina prosječnog seljačkog imanja znatno se povećala u 18. sto- 
ljeću. Prema podacima za 310 seljačkih posjeda (od 370) prosječno seljačko imanje 
držalo je 1778. godine 9,9 jutara oranica i 5,4 kosca livada.!34 

Ali unatoč povećanju selišnih poljoprivrednih površina (oranica), osnovno 
zanimanje jastrebarskih kmetova i u ovom je razdoblju ostalo vinogradarstvo. God. 
1771. i 1776. seljački vinogradi nalazili su se na 62 vinorodne gorice (promonthoria), 
a bilo ih je oko 1200. Vinograd je imao gotovo svaki kmet, a bilo ih je koji su posje- 
dovali i po nekoliko,!5 

Mnogo podataka o stanju seljačkog vinogradarstva sačuvano je iz doba 
urbarijalne regulacije 1774—1780. Na upite urbarijalne komisije o stanju njihovih 
vinograda gotovo sva su jastrebarska sela izjavila da posjeduje .dobre vinograde u 
kojima rodi dobro ili čak odlično vino. Desinčani su imali vinograde »vu glasoviteh 
i širokeh vinogradeh postavlene i viteška vina donašajuća«.1% Jedino su kmetovi iz 
Lipovca izjavili da su im vina loša i kisela, te se »zbog kiselosti takaj teško i za 
malu cenu prodavati mogu«.7 

.Popisi vinograda iz 1778. (Connotationes vinearum) sadržavaju podaike o 
veličini seljačkih vinograda. Podatke o veličini vinograda usporedili smo u 9 sela 
s podacima o seljačkim oranicama: 


“ 


Broj Oranica Vinograda Kopa Z_ šekra 

kuća jutara kopača po kući seat da 
Volavje 24 307,8 132,5 5,5 0,43 
Reka 23 274,9 BI2 : 22 1,8 
Vranov dol 16 121,5 394 24 . 3,2 
Vlaškovec A 87 64 8 0,7 
Prhoć 10 193,5 85 8,5 0,4 
Desinec 38 791 366,5 9,6 0,5 
Dragonož 4 75 No * 18,7 1 
Lipovec 11 123 48 4,3 0,4 
Dvorjani 15 ' 78,8 160 10,6 2 








131. Isto, kut. 14. 

132. Isto, kut. 54. 

133. AH, Conscriptiones dicarum II, V-b. 

134. Izračunato na temelju podataka iz diobe vlastelinstva 1691. i sačuvane građe 
iz doba urbarijalne regulacije. 

135. U popisima gornice iz 1771. i 1776. navedene su ove gorice (promonthoria) 
sa seljačkim vinogradima: Debeljak, Vel. Topolovac, Mali Topolovac, Vla- 
škovec, Prhoćak, Stošinec, Lokošindol, Goli Vrh, Bresnica, Veliko Podrovje, 
Malo Podrovje, Garić, Roganšćak, Senska Draga, Vučjak, Starjak, Čokol- 
nica, Kozjak, Lipova draga, Suha Malunja, Škerljevo, Domagovšćak, Vranov- 
dol, Prodindol, Okrugljak, Čretec. Lipnica, Hačkovo, Dvoršćenica, Ivankov 
vrh, Tacki vrh, Kluči, Hudi vrh, Belec dol, Glavosek, Bukalovec, Radovje, 
Gradec, Sela, Šipački vrh, Slapnica, Brebrovec, Mali Miranec, Veliki Miranec, 
Vidna gorica, Coparka (Cuparka), Bresnica, Makova Draga, Frateršćica, 
Klemenka, Veselnica, Bednjak, Srebrnjak, Slatina, Cerina, Plemenšćica, 
Lepa glava, Ličkovica, Pešćenik, Vini potok, Počivalo i Mlečnica (VI. Jastre- 
barsko, kut. 7, 14) 

136. Izjave se nalaze u »Fassiones incolarum« među urbarijalnim dokumentima: 
Kupec dol i Prodin dol (AH, Zagrebačka županija, kut. 312, sv. 39, br. 6), 
Volavje (Isto, kut. 309, sv. 38, br. 1), Novaki (Isto, sv. 38, br. 4) Vranov dol 
i Prilipje (Isto, kut. 312, sv. 39, br. 5), Reka (Isto, sv. 39, br. 4), Gornji i Donji 
Jurjevčan (Isto, kut. 313), Brebrovac (Isto, kut. 8312, sv. 39, br. 7), Pavlovčan, 
Breznik i Lokošin dol (Isto, kut. 313, sv. 39, br. 8), Lipovac (Isto, kut. 314, 
sv. 40, br. 1) 

117. E. Laszowski, Povijest Desinca — Prhoća, 29. 

Navedeni podaci pokazuju da je u nekoliko sela na svaku kuću dolazilo 
više od deset kopača vinograda. U četiri sela kmetovi su imali više kopača vinograda 
nego jutara oranica. Ali gospodarska važnost vinogradarstva u navedenim selima 
najpotpunije se može ocijeniti tek uspoređivanjem vrijednosti rada uloženog u 
obradu vinograda i oranica. Prema procjeni vlastelinstva iz 1776, za obradu jutra 
oranice trebalo je uložiti tlaku u vrijednosti od 0,5 forinti, dok je za obradu kopača 
vinograda trebalo uložiti rad vrijedan 1,6 forinti. Prema tim vrijednostima odnos 
između rada uloženog u obradu oranica i vinograda bio je slijedeći: 


Vrijednost rada u forintama uloženog u obradu 


oranica vinograda 
Volavje 154 214 
Reka 138 819 
Vranov dol 61 630 
Vlaškovec 44 102 
Prhoć 97 136 
Desinec 396 584 
Dragonož 38 120 
Lipovec 62 76 
Dvorjan 40 256 


Kmetovi iz ovih devet sela ulagali su u obradu svojih vinograda gotovo 
tri puta više rada nego u obradu polja. Sve to još jednom potvrđuje da je vinogra- 
darstvo na jastrebarskim posjedima glavna grana poljoprivređe. 

U većini sela jastrebarskog vlastelinstva seljaci su 1774. vino naveli kao 
jedini poljoprivredni proizvod koji prodaju u većim količinama. Kmetovi iz Prilipja 
i Vranov-dola izjavili su: »vina naša vu Karlovac na prodaju vozimo, kotere naše 
zvekšinom živlenje je...«. Prodaja vina bila je »zvekšinom« izvor »življenja« za 
mnoge kmetove i u drugim selima. 

Kmetovi su prodavali vino u Karlovac, koji se već razvio u snažno eko- 
nomsko i prometno središte. Prema izjavi kmetova iz Pavlovčana, Breznika i Loko- 
šin-dola Karlovac je glasovito tržište vina: »Emporium imamo vu Karlovcu z potro- 
škom vina glasovit, pet vur daleko«. Ali otprema vina u Karlovac nije bila jedno- 
stavna. Seljaci su se tužili na pretjerano visoke daće, triđdesetnicu i maltarinu, koje 
su morali plaćati otpremajući vino u Karlovac. Iako je Karlovac od Breznika i 
Pavlovčana udaljen samo »pet vur«, kmetovi su na putu za Karlovac morali za 
svoje vino platiti različite daće koje su iznosile četvrtinu njegove vrijednosti. Sami 
su o tome izjavili »vino na kerčmu dopeljajući, ako vse računaju, kaj sad kerčmaru 
za trud, sad za sveče, sad vu kasu dati moraju, zvan vožnje, skoro četertu stranku 
vina utergnutu si ćute. «138 

Poljoprivredne površine koje je vlastelin obrađivao u vlastitoj režiji 
(alodijal) počele su se na jastrebarskom vlastelinstvu povećavati još u 16. stoljeću. 
To su u prvom razdoblju bile oranice. Vlastelinski računi iz 1582. i 1605. pokazuju 
da je u strukturi vlastelinskog prihoda žitarica urod na vlastelinskim poljima bio 
veći od količine žitarica koja se dobivala feudalnim daćama: 





1582. 1605. 

Urod Prihod od Urod Prihod od 

vlastel. kmetskih vlastel. kmetskih 

polja daća polja daća 
Pšenica 63,51%: 36,49% 78,12%/0 21,88%/0 
Raž 100% — 87,50%/o 12,50% 
Proso 68,449/9 31,26% 89,89%/0 10,11% 
Zob 71,54%/9 29,17% 68,87%/0 31,31% 


Hajdina 100% == 78,25%/0 21,75% 





138. Podaci iz dokumenata o urbarijalnoj regulaciji (v. bilj. 139) 

God. 1582. vlastelin je sa svojih polja dobivao 63—71%% prihoda pšenice, 
prosa i zobi i svu raž i hajdinu. Feudalne daće — daća »kazen« i desetina žitarica — 
donosile su 1605. godine 21,88% prihoda pšenice, 12,50% prihoda raži, 10,11% prosa, 
31,31% prihoda zobi i 21,75% prihoda hajdine. Vlastelin je gotovo 80% žitarica dobi- 
vao s vlastitih polja. 

To nije bio slučaj s prihodima vina. God. 1582. vlastelin je iz vlastitih vino- 
grada dobio samo 3,59%, a 1605. godine — 5,81% vina. Oko 95% prihoda vina dobivao 
je putem feudalne rente.13? 

Vlastelinski vinogradi počeli su se povećavati u drugoj polovici 17. sto- 
ljeća. God. 1691. vlastelinstvo je već imalo nekoliko velikih vinograda i velike nove 
zasade (implataturae vinearum) koje još nisu davale urod.t40 

Sredinom 18. stoljeća vlastelinstvo je od prodaje vina dobivalo oko 90% 
svojih prihoda u novcu.t! Čini se da je već tada u prihodima vina važno mjesto 
imala alodijalna proizvodnja. 

Prema procjenama iz 1775. i 1776. vlastelinsko poljoprivredne površine izno- 
sile su: oranica 501 jutro, livada 843 jutara, vinograda 1223 kopača. 

Vlastelinske oranice i livade postojale su gotovo u svakom većem selu 
(Brebrovec, Domagović, Reka, Novaki, Volavje i dr.). Veliki vlastelinski vinogradi 
nalazili su se u goricama Mladini, Boričkoj, Kervavcu, Gusinšćaku, Starjaku, Ilišćaku 
i Prodinšćaku.!#? 

Procjene vlastelinskih prihoda pokazuju da je u strukturi vlastelinske pro- 
izvodnje značenje vinogradarstva izvanredno poraslo.'#3 Vrijednost priroda na polovici 
jastrebarskog vlastelinstva bila je: 





1776. 1778. 1780. 
Prihod oranica i livada 1388 for. 2787 for. 2948 for. 
Prihod vinograda 1749 for. 1700 for. 1674 for. 


Povećavanje vlastelinskih vinograda odrazilo se i ustrukturi vlastelinskog 
prihoda vina. Na polovici jastrebarskog vlastelinstva prosječni godišnji prihodi vina 
od 1770. do 1775. bili su: 


Gornica — 638 vedara 
Desetina vina — 541 vedro 
Urod vlastelinskih vinograda — 700 vedara 


Alodijalni vinogradi davali su oko 37% ukupnog vlastelinskog prihoda 
vina. Slične podatke sadržavaju i procjene polovice vlastelinstva 1776—1780. Prema 
tim procjenama, vlastelin je s polovice vlastelinstva na području vinogradarstva do- 
bivao u naravi i novcu: 





1776. 1778. ' 1780. 
Vrijednost gornice, desetine 
i gorničkih kopuna 2160 for. 3023 for. 3041 for. 
Vrijednost alodijalne proizvodnje vina 1740 for. 1700 for. 1674 for. 
Prihod vinotočja (prihodi iz razlike 
cijene vina na veliko i malo) 143 for. 480 for. 478 for. 
Ukupno: 4042 for. 5203 for. 5193 for. 





Vrijednost alodijalne proizvodnje iznosila je 32—42%% ukupnih prihoda iz 
vinogradarstva .44 s 
Vlastelinstvo je posjedovalo i goleme šume. Šume je imalo i svako selo. 


139. Mađarski državni arhiv u Budimpešti, Erd&dy csalad, Series C, sv. 1, br. 38, 40. 

140. VL. Jastrebarsko, kut. 1. 

141. Isto, kut. 19. 

142.Zbrojeni su podaci iz procjene dijelova vlastelinstva Aleksandra Erdčdyja 
(1775) i dijelove Krištofa Erdčdyja (1776) (VI. Jastrebarsko, kut. 17, 25). 

143. Vl. Jastrebarsko, kut. 6, 14, 22. 

144. Isto, kut. 14, 25. 

Porast vlastelinskih aloda odrazilo se u 17. i 18. stoljeću na strukturu 
feudalne rente. 

Osnovni dio novčane rente činile su u 17. stoljeću redovite selišne daće 
— jurjevšćina i martinšćina. Vlastelinstvo je oko 1690. putem tih daća dobivalo 130 
forinti. One nisu bile velik teret: svaki je kmet u prosjeku plaćao oko pola forinte. 
Daće koje su plaćali građani — »collecta« i »tributum fori« — također su iznosile oko 
130 forinti. Oko 80 forinti vlastelinstvo je dobivalo od slobodnjaka iz Donje Kupčine 
i Dvorjana. : 





Naturalnu rentu sačinjavala su 1691. redovita daća u pšenici i zobi (»ka- 
zenska« daća). Vlastelinstvo je godišnje dobivalo 547 vagana pšenice i 140 vagana 
zobi. Svake godine pobiralo je nadalje 245 kopuna, 239 kokoši i oko 660 pilića. 

Najvredniji i najvažniji dio naturalne rente bile su i dalje vinske daće 
— gornica i desetina vina. Naprijed smo naveli podatke o značenju tih daća u cjelo- 
kupnim prihodima vlastelinstva. 

Veoma krupne promjene dogodile su se u ovom razdoblju u opterećenju 
seljaka radnom rentom. Urbar iz osamdesetih godina 17. stoljeća pokazuje da se 
tlaka i dalje nije davala na jedinstven način, ali i to da je na mnogo mjesta postala 
osnovni teret. Svaki kmet iz sela Goljaka morao je sa zapregom tlačiti tri dana 
tjedno, bez obzira na veličinu svog posjeda. Jednaku su tlaku snosili i kmetovi iz 
Volavja. Na posjedu Gašpara Magdalenića u Domagoviću kmetovi su radili čak četiri 
dana tjedno, iako su pretežno posjedovali samo četvrt selišta.!45 

Podaci o diobi vlastelinstva 1691. potvrđuju zaključak da je tlaka postala 
vrlo teški teret. Vlastelinstvo je tjedno dobivalo 774 radnika. Za svako jutro svojih 
oranica kmet je morao raditi 0,7 dana na vlastelinskim poljima, odnosno u prosjeku 
oko tri dana tjedno.!## 

U više jastrebarskih sela u prvoj su polovici 18. st. u tlaku pretvorena redo- 
vita naturalna podavanja u žitaricama (daća »kazen«). Kmetovi iz sela Desinca, Prhoća 
i Vlaškovca izjavili su o toj komutaciji 1774. ovo: »Perva vremena dužni smo bili 
od sela stanoviti dohodek od starine med nas na velikoću zelira deljen davati, i to 
vu pšenici i zobi«. Podavanje tih žitarica pretvoreno je u tlaku »tak da selo koje 
bi davati moralo jeden vagan pšenice, namesto takvoga dava pešičkeh težakov nro 
10«,y a mjesto vagana zobi 4—5 dana. Tlaka nastala komutacijom ovih naturalnih 
podavanja nazivala se »kazenska tlaka«.!17 . 

U okviru svih podavanja jastrebarskih kmetova tlaka je u 17. i 18. stoljeću 
postala najteži selišni teret, najteže podavanje od zemljišnog posjeda. Vlastelinstvo 
je, naime, i nadalje najveći prihod imalo od izvanselišnih daća — desetine vina i 
gornice. Prema procjenama polovice vlastelinstvu iz 1776. i 1778. vrijednost feudalne 
rente bila je ova: 


LV..——————————++kt-1 





1776. &. * 1778. €. 
Vrijednost tlake . 1461 for. 1534 for. 
Vrijednost desetine žitarica, svinja i pčela 72 for. 84 for. 
Novčane daće kmetova, slobodnjaka i purgara 352 for. 361 for. 
Vrijednost redovitih naturalnih daća i darova 800 for. 769 for. 
Vrijednost desetine vina, gornice i gorničkih kopuna 2160 for. 3026. for. 


XI 


URBARIJALNA REGULACIJA. DOBA FRANCUSKE 
VLADAVINE. REVOLUCIJA 1848. GODINE 


Sistem feudalnih odnosa, uspostavljen za vrijeme urbarijalne regulacije 
1774—1780, održao se na jastrebarskom vlastelinstvu uz neznatne preinake sve do 
ukidanja feudalnih odnosa 1848. godine. Urbarijalnom regulacijom odnose između 
kmetova i vlastele uredila je država i dala im karakter javnopravnih odnosa. Ujedno 
su za čitavu Hrvatsku propisana feudalna podavanja, ovisna o veličini i kvaliteti 
selišta. 

Prema kvaliteti zemljišta selište je na jastrebarskom vlastelinstvu imalo 
12—20 jutara oranica i 5—9 kosaca livada. Na vlastelinstvu je bilo oko 300 selišta. 

Najvažnija promjena unesena regulacijom u urbarijalne odnose bilo je 
ograničavanje tlake na dva dana po selištu. Urbari na jastrebarskom vlastelinstvu 
sadržavali su ove odredbe o tlaki: »Vsaki celoga selišća kmet... z dvojum voznum 
marhum z svojemi koli, vu vremenu pako oranja z četverum voznum imarhom z la- 
stovitom svojom branom i plugom, služiti« mora »vsaki tjedan... od sunčenoga 
ishoda do zahoda«.!#? 

Usporedo sa smanjivanjem tlake selišna novčana daća povećana je na 
jednu forintu po selištu (ukupno povećanje s oko 130 na više od 300 forinti), a uve- 
deni su i neki novi »darovi« (jaja, povjesma kudelje). U svemu, urbarijalna je regu- 
lacija smanjila selišna podavanja i nešto olakšala položaj kmetova, ali feudalni 
odnosi na području vinogradarstva ostali su po starom. Štaviše, nakon regulacije 
oni se počinju smatrati privatnim ugovornim odnosima između vlastelina i kmetova. 


145. Urbar vlastelinstva Jastrebarsko (VI. Jastrebarsko, kut. 15) 
146. Vl. Jastrebarsko, kut. 1. 

147. Isto, kut. 9. 

148. Isto, kut. 6, 14. 

149. Arhiv Hrvatske, Zagrebačka županija, Urbarialia, Kut. 309—313. 

Nekoliko puta smo već istakli da je težište feudalne eksploatacije na jastrebarskom 
vlastelinstvu bilo na području vinskih daća. Zbog toga je učinak regulacije selišnih 
odnosa na popravljanje položaja kmetova daleko manji nego na vlastelinstvima na 
kojima su se kmetovi bavili pretežno ratarstvom. 


Prvih godina nakon urbarijalne regulacije jastrebarski feudalci nisu imali 
dovoljno radne snage za obradu svojih aloda. God. 1778. vlastelin npr. nije imao 
dovoljno radne snage za obradu svih oranica. 


Ali vlastelinstvo je vrlo brzo pronašlo puteve da poveća radne obaveze 
svojih kmetova. Iako je u prvoj polovici 19. stoljeća redovita tlaka iznosila oko 
39.500 radnih dana godišnje, vlastelinstvo je redovito upotrebljavalo oko 46.300 rad- 
nika. U tlaku je pretvoreno nekoliko manjih novčanih podavanja, nametnuta je 
zakupcima desertnih selišta i slobodnjacima u Donjoj Kupčini i Dvorjanima. Vla- 
stelinstvo je tim mjerama povećalo tlaku za oko 15%, a oko 4000 radnih dana ili 9% 
ukupne tlake plaćalo je svake godine seljacima u novcu.is? 


Slobodnjaci iz Donje Kupčine prije urbarijalne regulacije nisu davali tlaku. 
Kad im je 1780. novim urbarom tlaka nametnuta oni su otkazali poslušnost vlaste- 
linskim službenicima i šest mjeseci pružali pasivan otpor novouvedenim teretima. 
Otpor je skršio vlastelinski sud koji je 10. VIII. 1780. petnaest seljaka iz Donje 
Kupčine zbog neposlušnosti osudio »drugima za primjer svakome da se udari dva- 
deset i pet batina« (aliis in exemplum singulis viginti quiniiue bacolorum iectibus).t"! 


Seljaci u Desincu također nisu bili zadovoljni urbarijalnom regulacijom. 
God. 1781. počeli su tražiti da im se vrate sloboštine iz privilegije kneza Martina 
Frankopana iz 1466. godine. Oko 1790. kolektivno su otkazali pokornost vlastelinstvu, 
pa su i oni kažnjeni batinjanjem. Ponovo su se pobunili 1796. pod vodstvom nekog 
Tomasa Brulina i zbacili suca Jurja Kušana kojeg im je vlastelinstvo nametnulo.!5? 


Mirom u Sch&nbrunnu 17. X. 1809. dobio je hrvatske krajeve južno od Save 
Napoleon Bonaparte; oni su uključeni u Ilirske provincije. Tako su jastrebarsko vla- 
stelinstvo i trgovište došli pod francusku vlast. Francuzi su se povukli tek u ljeto 
1813. 

Francuske vlasti nisu ništa izmijenile u feudalnim odnosima na jastre- 
barskom vlastelinstvu. Grof Erdčdy se povukao u Ugarsku, a vlastelinstvom je upra- 
vljao njegov zakupnik Ferdinand Tomeković. Francuski tribunal u Karlovcu poka- 
zivao je više sklonosti prema feudalcu nego prema kmetovima. U ime »Napoleona, 
cara Francuza« tribunal je 1813. osudio na visoke novčane globe 16 slobodnjaka 
iz Donje Kupčine koji su prestali davati feudalne daće i tlaku.153 U korist feudalnog 
gospodara riješena je i stara parnica o pravima seljaku iz Desinca i Prhoća u dijelu 
šume Kneje. Iako je to bila šuma seoske općine, tribunal je riješio da vlastelin može 
u njoj pobirati žirovinu.iš4 s 

Jastrebarski građani tvrdili su 14. VIII. 1814. da su za gotovo četverogodi- 
šnje francuske vladavine pretrpjeli 2220 forinti i 31 krajcaru štete. Za francuske voj- 
nike u prolazu i posadu, koja je od 31. X. 1809. do 14. I. 1810. bila stacionirana u 
trgovištu, morali su dati namirnica u vrijednosti 700 forinti. Francuski intendanti 
iz Karlovca oduzeli su općini pravo pobiranja maltarine i vinotočje te prihode tih 
regalija iznajmili za državnu blagajnu. Uveli su monopol na trgovinu solju, duha- 
nom i rakijom. 

Dolazak u Jastrebarsko 1813. carske vojske građani su pozdravili kao 
»oslobođenje iz sužanjstva franceskoga«. Kasnije su se hvalili da su »veselo i drago- 
volno« podvorili carske »truppe« koje su se u pohodu na osvajanje Napoleonove Ili- 
rije zaustavljale kod Jastreborskog. Dali su vojsci 50 centi kruha, 12 vozova drva, 
12 vedara vina, 1 1/2 vagan soli, zelja, povrća, živadi i jaja »bez mere i broja«, a sami 
su vojnici ne pitajući nikoga uzeli 7 volova. 

Ali Jastrebarski se purgari nisu dugo radovali povratku starih vlasti. To 
pokazuje »ženska buna« koja je izbila 15. VIII. 1814. kad je stari vlastelin grof Juraj 
Erdčdy počeo u trgovištu prodavati svoje vino. Pod vodstvom neke Marije Duralije 
jastrebarske su žene napale Erdčdyjeve krčmare i zaplijenile njegovo vino.!58 


150. Prema urbarijalnim računima (Computus urbarialis) 1793—1895. (VI. Jastre- 
barsko, kut. 7, 37, 54, 57, 28, 46, 30) 

151. VL. Jastrebarsko, kut. 22. 

154. E. Laszowski, Povijest Desinca — Prhoća, 30—31. 

155. Trg. Jastrebarsko, kut. 18. 

156. Vl. Jastrebarsko, kut. 53. 

Feudalno razdoblje u povijesti jastrebarskog trgovišta i vlastelinstva za- 
vršilo je revolucionarne 1848. godine. Jastrebarske posjede nisu mimoišli socijalni 
nemiri koji su u proljeće te godine zahvatili hrvatsko selo. Pedantni Erdčdyjev 
upravitelj sastavio je u ljeto urbarski račun (Computus urbarialis) za prva četiri 
mjeseca 1848. smatrajući da su seljaci sve do kraja travnja bili kmetovi. »Bivši pod- 
ložnici i slobodnjaci« ostali su, prema tom računu, za prva četiri mjeseca 1848. dužni 
15.654 dana tlake ili u novcu »dve hiladi pet sto trideset i devet rainičkom«.!57 Taj 
račun pokazuje da su jastrebarski kmetovi zapravo sami ukinuli feudalne trete, prije 
nego što je to učinio ban Jelačić svojim proglasom, vjerojatno već nakon prvih 
glasova o izbijanju revolucije. 

Među seljacima je veliko nezadovoljstvo stvarala sporost i nedosljednost 
u razrješavanju feudalnih odnosa. Sabor nije ukinuo feudalne odnose na području 
vinogradarstva (gornica), što je u jesen 1848. izazvalo val nemira. 

Jastrebarski građani primili su revoluciju s oduševljenjem. U trgovištu je 
24. IIL. 1848. osnovana narodna straža, u koju se odmah upisalo 97 »opidanaca«,' a 
mjesec dana kasnije Jastrebarčani su u svom mjestu razvili narodne zastave, čime su 
manifestirali svoju privrženost narodnom pokretu.“% U predstavci, koju je njihov 
zastupnik Stjepan Katkić 15. VI. 1848. predao saborskom odboru, jastrebarski gra- 
đani tražili su da se ukine svaka vlast »obitelji knezovah Erd&dy« nad njihovim 
mjestom, da se obnove gradski sajmovi i pravo krčmarenja, da se ukinu sva poda- 
vanja vlastelinstva i da se pod vlast trgovišta vrate sva područja koja su mu Erdčdy 
oduzeli.!9% 

157. Isto, kut. 73. 

158. Trg. Jastrebarsko, kut. 26, 

159. »Novine dalmatinsko-hrvatsko-slavonske«, br. 41 od 29. IV 1848. 
160. Arhiv Hrvatske, Saborski spisi, sv. 78, br. T1. 

